Basketblog.gr | Γ' Εθνική | Γ' Εθνική | Οι δηλώσεις του αγώνα Μίλωνας-ΦΕΑ (vid)\nΟι δηλώσεις του αγώνα Μίλωνας-ΦΕΑ (vid)\nΔείτε όσα δήλωσαν οι Δημήτρης Αποσκίτης, Γιώργος Μπελίτσης από το Μίλωνα και οι Αλέξης Καρατζάς, Βασίλης Μιχόπουλος από τη ΦΕΑ μετά το μεταξύ τους αγώνα.\n02.12.2019 20:02 / Βasketblog\nΔημήτρης Αποσκίτης (προπονητής Μίλωνα): «Ο Γιώργος Μπελίτσης είναι ένα από τα παιδιά, που αγαπώ πάρα πολύ. Βασική αρχή του Μίλωνα και δικιά μου είναι να είμαστε δίπλα στα παιδιά, μία μεγάλη οικογένεια. Ήμασταν όλοι δίπλα στον Γιώργο, δεν τον πιέσαμε και ξέρει πόσο τον αγαπώ. Είναι διπλή χαρά για εμένα, όταν βλέπω τη χαρά στο πρόσωπο του και τη διάθεση που έχει.\nΠριν πάω στα του αγώνα θέλω να μιλήσω και για τον Αλέξη Καρατζά και τον Βασίλη Μιχόπουλο, τον οποίο πολλά χρόνια ήθελα να τον πάρω στις ομάδες μου. Τον Αλέξη Καρατζά τον είχα παίκτη μου στο Μαρούσι, τον αγαπώ πολύ και τον σέβομαι και κάνει εξαιρετική δουλειά. Η ΦΕΑ έχει πολλές και σημαντικές απουσίες και χτυπήσαμε εμείς σ΄αυτές τις αδυναμίες της. Σέβομαι την ομάδα και είμαι σίγουρος ότι τα αποτελέσματα σύντομα θα τους δικαιώσουν.\nΌσον αφορά το παιχνίδι ήταν μία δύσκολη εβδομάδα ψυχολογικά για εμάς. Είχαμε βαρύ κλίμα στην προπόνηση με τον τρόπο που χάσαμε από το Πέρα. Μας βοήθησε το φιλικό με τα Μελίσσια, καθώς δείξαμε ότι μπορούμε να αντιδράσουμε. Ξέραμε ότι πρέπει να βάλουμε τα κορμιά μας στην άμυνα, κάτι που δεν κάναμε στο πρώτο μέρος. Στο δεύτερο μέρος, αλλάξαμε κάποια πράγματα στην αντιμετώπιση μας. Έχω πει στους παίκτες μου ότι έχουμε πολύ ταλέντο στην επίθεση και ότι όταν καταφέρουμε να βελτιώσουμε το αμυντικό μας κομμάτι θα μπορούμε να κάνουμε καλά παιχνίδια.\nΘέλω να δώσω μπράβο στα παιδιά για την αμυντική προσήλωση στο δεύτερο μέρος και τη βελτίωση που είχαμε και ένα μπράβο γιατί συνήλθαμε γρήγορα από ένα κακό αποτέλεσμα. Δεν μπορούμε να μείνουμε σ΄αυτό το παιχνίδι πρέπει να πάμε γρήγορα στο επόμενο. Βλέποντας τις διαφορές, δεν μπορώ να πω ότι υπάρχει εύκολο παιχνίδι φέτος, εύκολο μπορείς να το κάνεις με την απόδοση σου είτε θετικά είτε αρνητικά.\nΈχουμε παίξει πολλά παιχνίδια και έχουμε μπροστά μας ακόμη ένα δύσκολο με τον ΒΑΟΛ Χίου. Το μυαλό μας πάει στη Χίο. Πρέπει να είμαστε συγκεντρωμένοι και έχω πει στα παιδιά ότι πρέπει να βγάλουμε από το μυαλό μας το εντός και εκτός έδρας παιχνίδι. Πλέον δεν υπάρχουν οι έδρες που ήταν παλιά. Πρέπει να πάμε με ψυχολογία και ότι παίζουμε ακόμη ένα σημαντικό παιχνίδι».\nΓιώργος Μπελίτσης (παίκτης Μίλωνας): «Θέλω να πω ένα μεγάλο ευχαριστώ στον σύλλογο, στον κόσμο της ομάδας, στη διοίκηση, στον Πρόεδρο, που με στήριξαν σ΄αυτόν τον μεγάλο τραυματισμό που είχα και με κράτησαν στην ομάδα. Στους συμπαίκτες μου, που με βοήθησαν και όταν χτύπησα, αλλά και στην επιστροφή μου. Είμαι ευτυχισμένος, που είμαι σε αυτήν την ομάδα, και είμαι πάρα πολύ χαρούμενος που επέστρεψα μετά από τόσους μήνες και ελπίζω παιχνίδι με παιχνίδι να είμαι ακόμη καλύτερος.\nΌσον αφορά την αναμέτρηση ξεκινήσαμε άσχημα στην άμυνα. Η ομάδα της ΦΕΑ αντίθετα ήταν πολύ καλή στην επίθεση. Στο δεύτερο ημίχρονο βελτιώσαμε την άμυνα μας και είχαμε και σε εξαιρετική ημέρα τον Νίκο Ψυλέα, ο οποίος με μεγάλα σουτ μας βοήθησε πάρα πολύ. Καταφέραμε να πάρουμε μία σημαντική νίκη, που θα μας βοηθήσει στη συνέχεια του πρωταθλήματος».\nΒασίλης Μιχόπουλος (παίκτης ΦΕΑ): «Το πρόβλημα της ομάδας στο παιχνίδι ήταν αμυντικό. Δυστυχώς, ενώ είχαμε μιλήσει όλη την εβδομάδα για τα ατού του αντιπάλου, δεν είχαμε τη συγκέντρωση που έπρεπε γι ακόμη μία φορά. Η άμυνα μας στον Ψυλέα ήταν πολύ κακή, για να μην τίποτα άλλο. Στο πρώτο ημίχρονο ήμασταν πάρα πολύ καλή, αλλά στο δεύτερο μέρος συνεχίστηκε το πρόβλημα στην άμυνα και με ατομικά και ομαδικά λάθη. Στη συνέχεια χάσαμε το μυαλό μας και στην επίθεση και αυτό οδήγησε την ομάδα μας στην ήττα μ΄αυτό το σκορ».\nΑλέξης Καρατζάς (προπονητής ΦΕΑ): «Θέλω να συγχαρώ την ομάδα του Δημήτρη Αποσκίτη, που τον είχα και προπονητή, και τρέφω μεγάλο σεβασμό για τον ίδιο και για τον Μίλωνα. Η ομάδα του Μίλωνα έχει εξαιρετική οργάνωση και θέλω να τους συγχαρώ για την εικόνα τους και μέσα και έξω από το παρκέ. Όσον αφορά εμάς σ΄ακόμη ένα παιχνίδι τρώγαμε καλάθια με τον τρόπο, που δεν θέλαμε να τα δεχτούμε. Όλα όσα κάναμε όλη την εβδομάδα, δεν καταφέραμε να τα τηρήσουμε στο αμυντικό κομμάτι.\nΔυστυχώς έχουμε μία τάση όταν είμαστε σε κακό μομέντουμ αμυντικά, αυτό έχει άμεση εξάρτιση και στην επίθεση, παρότι για 26-27 λεπτά ήμασταν κοντά στο σκορ. Σ΄εκείνο το σημείο είχαμε την ευκαιρία να περάσουμε μπροστά με τρίποντο του Μπάρδα, αλλά τελικά αντί να μπει το σουτ δεχτήκαμε συνεχόμενα καλάθια, που για εμένα είναι ανεξήγητα. Έχουμε πολλούς έμπειρους παίκτες και δεν μπορώ να καταλάβω πως γίνεται να παρατάς το παιχνίδι και να καταρρέεις.\nΓια εμάς το σημερινό παιχνίδι έρχεται σε συνέχεια ενός πολύ κακού αποτελέσματος την προηγούμενη εβδομάδα (ήττα από Φανάρια). Θεωρώ ότι η εικόνα, αυτή που μένει, ήταν απαράδεκτη, καθώς με τον ίδιο τρόπο χάσαμε σε Ραφήνα και Ίλιον. Δεν μπορούμε να μείνουμε στο συγκεκριμένο αγώνα. Έχουμε ανηφόρα και η ομάδα πρέπει να προσαρμόσει κάποιους στόχους, που είχαμε στο ξεκίνημα. Δεν θα σταθώ σε τραυματισμούς και κακές διαιτησίες, καθώς αυτά τα θεωρώ δικαιολογίες. Η ομάδα είναι σε αγωνιστική κρίση και θέλω να πιστεύω ότι θα βρούμε το δρόμο μας. Κάθε εβδομάδα πρέπει να δίνουμε 100% ειδικά στο πνευματικό κομμάτι. Η ομάδα του Μίλωνα σ΄αυτό το κομμάτι πήρε άριστα.\nΕμείς δεν καταφέραμε να ακολουθήσουμε και η ήττα ήταν δίκαιη. Καλή συνέχεια στην ομάδα και εύχομαι στον Γιώργο Μπελίτση να είναι δυνατός και να έχει υγεία».


Werewolves Within (2021) ⋆ Filmy.gr\nΑυθ. Τίτλος: Werewolves Within\nΕίδος: Θρίλερ, Κωμωδία, Μαύρη Κωμωδία, Μυστηρίου, Τέρατα, Τρόμου, Φαντασίας\nΣτη χιονισμένη κωμόπολη του Μπίβερφιλντ καταφθάνει ο νέος δασοφύλακας, ο Φιν Γουίλερ. Στο μικρό πανδοχείο της πόλης θα συναντήσει μερικούς από τους κατοίκους αλλά και την όμορφη ταχυδρόμο, Σέσιλι Μουρ. Οι κάτοικοι βρίσκονται γενικά σε μια αναστάτωση γιατί ένας αγωγός αερίου ετοιμάζεται να περάσει από την πόλη και ο υπεύθυνος μηχανικός βρίσκεται ήδη εκεί για τις τελευταίες ρυθμίσεις. Λίγο πριν πέσει το βράδυ, η πόλη θα μείνει χωρίς ρεύμα και ο δασοφύλακας, η ταχυδρόμος και μια ομάδα από τους πιο αλλόκοτους κατοίκους της πόλης θα βρεθούν αποκλεισμένοι στο πανδοχείο. Η επίθεση ενός περίεργου πλάσματος και ο θάνατος ενός κατοίκου σπέρνει τον τρόμο, και δεν αργούν όλοι να νιώθουν απειλή από όλους. Μυστικά βγαίνουν στη φόρα και τελικά το πλάσμα που κυκλοφορεί εκεί έξω δεν φαίνεται να είναι το πιο τρομακτικό μυστικό της πόλης.\nSam Richardson … Finn Wheeler\nMilana Vayntrub … Cecily Moore\nWayne Duvall … Sam Parker\nCatherine Curtin … Jeanine Sherman\nMichaela Watkins … Trisha Anderton\nGeorge Basil … Marcus\nSarah Burns … Gwen\nMichael Chernus … Pete Anderton\nCheyenne Jackson … Devon Wolfson\nHarvey Guillen … Joaquim Wolfson\nGlenn Fleshler … Emerson Flint\nRebecca Henderson … Δρ Jane Ellis\nΣενάριο: Mishna Wolff\nΠαραγωγή: Jason Altman, Margaret Boykin, Andrew Lieberman, Natalie Metzger, Matt Miller, Sam Richardson, Benjamin Wiessner\nΜουσική: Anna Drubich\nΦωτογραφία: Matt Wise\nΜοντάζ: Brett W. Bachman\nΣκηνικά: Bret August Tanzer\nΑυθεντικός Τίτλος: Werewolves Within\nΒίντεο-γκέιμ: Werewolves Within της Red Storm Entertainment.\nΒασίζεται στο ομώνυμο βίντεο-γκέιμ του 2016, που είχε βγει για Oculus Rift, HTC Vive και PlayStation VR. Εκείνο όμως τοποθετούνταν σε μεσαιωνικούς χρόνους.\nΟ σκηνοθέτης αποκάλυψε ότι το μπάτζετ ήταν τόσο μικρό, που δεν είχαν πόρους να πάρουν τα δικαιώματα της αναφοράς της επίσημης ταχυδρομικής υπηρεσίας των ΗΠΑ (U.S. Postal Service), επινοώντας τη National Mail Service.\nΈκανε πρεμιέρα στο φεστιβάλ της Τριμπέκα, ακολούθησε μια μικρή διανομή στις αίθουσες, και μέσα σε ελάχιστες ημέρες βρέθηκε διαθέσιμο ως video-on-demand.\nΈκδοση Κειμένου: 30/12/2021\nΠολύ ωραίος συνδυασμός μυστηρίου, τρόμου και κωμωδίας. Το σκηνικό είναι κάτι που έχουμε ξαναδεί γενικά, με αγνώστους που βρίσκονται όλοι μαζί συγκεντρωμένοι σε κάποιο χώρο και σιγά-σιγά κάποιος εξαφανίζεται. Παραπάνω κίνητρο λοιπόν στον θεατή, ο οποίος καλείται στις ταινίες του είδους να έχει συμμετοχή στην επίλυση του μυστηρίου και βάζει το μυαλό του να δουλέψει, προσπαθώντας και ο ίδιος να μαζέψει πληροφορίες και να αποκλείσει πρόσωπα.\nΟ σκηνοθέτης Τζος Ρούμπεν χειρίζεται έξυπνα το σενάριο της Μίσνα Βολφ, η οποία βάσισε την ιστορία της σε γνωστό βιντεοπαιχνίδι, το οποίο με τη σειρά του καθόλου γνωστό δεν είναι σ’ εμένα καθώς δεν παίζω βιντεοπαιχνίδια. Το σκηνικό μυστηρίου και τρόμου στήνεται επιτυχημένα στο χιονισμένο δάσος και το μικρό πανδοχείο, ιδανικό μέρος για αυτό που θέλει να κάνει η ταινία. Οι χαρακτήρες παρουσιάζονται όχι σε βάθος, αλλά δίνοντας μας στοιχεία για τον καθένα που μπορούν να χρησιμοποιηθούν στη συνέχεια ώστε είτε να τους θεωρούμε ύποπτους είτε λιγότερο ύποπτους, γιατί κανείς δεν φαίνεται να μπορεί να είναι απόλυτα αθώος. Μέχρι και ο βασικός πρωταγωνιστής δεν φαίνεται να έχει πολύ καθαρό παρελθόν. Όλοι είναι ύποπτοι και όλοι μπορούν να είναι αθώοι εντέλει, τουλάχιστον σε ό,τι αφορά τους φόνους και το σαμποτάζ στο ηλεκτρικό ρεύμα.\nΟ Σαμ Ρίτσαρντσον υποδύεται τον Φιν Γουίλερ και είναι πάρα πολύ καλός, καταφέρνοντας να μας κάνει να τον συμπαθήσουμε αλλά και να τον υποπτευτούμε παράλληλα, μεταβάλλοντας ελαφρώς τον τρόπο που παίζει ανά διαστήματα. Το ίδιο συμβαίνει και με την συμπρωταγωνίστριά του, Μιλάνα Βέιντραμπ, της οποίας το συμπαθητικό μουτράκι προκαλεί αμφιβολίες, οι οποίες έρχονται και φεύγουν συνεχώς από το μυαλό σου. Όλοι οι υπόλοιποι, εξαιρώντας ίσως την πανδοχέα, είναι τύποι οι οποίοι δεν σου προκαλεί εντύπωση το ότι μπορεί να μην είναι και “πεντακάθαροι”. Το μεγάλο θετικό της ταινίας είναι ότι έχει πολύ καλές ερμηνείες από όλους τους ηθοποιούς της, είτε πιο κωμικές είτε πιο σοβαροφανείς από κάποιους.\nΝα λοιπόν μια καλή ταινία που προτείνεις χωρίς δεύτερη σκέψη. Σου αρέσουν οι ταινίες που αναμειγνύουν κωμωδία, τρόμο και μυστήριο; Αυτές που προσπαθείς κι εσύ να βρεις τον “δολοφόνο”; Μια χαρά! Μπες άφοβα και δες το Werewolves Within, αρκεί να μην περιμένεις να δεις μια ταινία λυκανθρώπων. Ο λυκάνθρωπος υπάρχει και η παρουσία του τονίζεται δια της απουσίας του σε όλη τη διάρκεια της ταινίας, εκτός από το φινάλε, όπου έχουμε την αποκάλυψη πια.


Το ελληνικό Comeback | Fortunegreece.com\nΤο ελληνικό Comeback\nH έξοδος στις αγορές, η επιστροφή στην ανάπτυξη, το νέο επιχειρηματικό στοίχημα και η ανάγκη για ανάταση της πραγματικής οικονομίας.\nΛίγους μόλις μήνες μετά τα καταστροφικά σενάρια περί εξόδου της Ελλάδας από την ευρωζώνη και τις αμήχανες συζητήσεις για το αν η χώρα μπορεί να τα καταφέρει, τα πάντα για την ελληνική οικονομία μοιάζουν εντελώς διαφορετικά.\nΗ Ελλάδα μονοπωλεί πλέον τις συζητήσεις για το κατά πόσο θα αποδειχθεί η μεγάλη επενδυτική ευκαιρία, καθώς ύστερα από τρία χρόνια ολικού αποκλεισμού φαίνεται πως ανακτά και πάλι τη χαμένη εμπιστοσύνη των εταίρων της. Στις αρχές Απριλίου η Ελληνική Δημοκρατία πέτυχε τη μεγάλη επιστροφή στις διεθνείς αγορές, αντλώντας μέσω ομολογιακής έκδοσης κεφάλαια ύψους τρία δισ. ευρώ.\nΤις τελευταίες εβδομάδες οι μεγάλες συστημικές τράπεζες κυρίως μέσω αυξήσεων μετοχικού κεφαλαίου και ομολογιακών εκδόσεων άντλησαν πάνω από δέκα δισ. ευρώ, η συντριπτική πλειονότητα των οποίων προέρχεται από ξένους επενδυτές. Μεγάλες ελληνικές εταιρείες όπως η ΔΕΗ, η Ιntralot, η Μυτιληναίος κ.ά. προχώρησαν επίσης σε ομολογιακές εκδόσεις για να ενισχύσουν τη ρευστότητά τους ή να βελτιώσουν τους όρους χρηματοδότησής τους, προσπαθώντας να αξιοποιήσουν το θετικό μομέντουμ.\nΜε άλλα λόγια, η επιστροφή της Ελλάδας, των τραπεζών και των επιχειρήσεων στις αγορές, έπειτα από πολυετή καραντίνα, είναι πλέον γεγονός. Επιπλέον, περίπου τρία δισ. ευρώ έχουν τοποθετηθεί σε ελληνικές εταιρείες και επενδυτικά projects από ξένους επενδυτές, αντικατοπτρίζοντας το έντονο επενδυτικό ενδιαφέρον για «ελληνικό κίνδυνο», ενώ οι διεθνείς οίκοι αξιολόγησης επανεξετάζουν την ελληνική περίπτωση.\nΗ Fitch σε πρόσφατη έκθεσή της επισημαίνει το μέγεθος της δημοσιονομικής και οικονομικής προσαρμογής της χώρας, στο πλαίσιο του προγράμματος της Ε.Ε. και του ΔΝΤ, ενώ την πρόοδο της οικονομίας αναγνωρίζει και η Standard & Poor’s. «Η ολοκλήρωση των αυξήσεων κεφαλαίων των τραπεζών και η αποκατάσταση της πρόσβασής τους στις διεθνείς χρηματαγορές, σε συνδυασμό με την επιστροφή της Ελλάδας στις αγορές, σηματοδοτούν την αποκατάσταση, σε μεγάλο βαθμό, της εμπιστοσύνης για τη χώρα» τονίζει ο Χρήστος Μεγάλου, διευθύνων σύμβουλος της Eurobank.\nΆλλωστε, η εμπιστοσύνη είναι το μεγάλο ζητούμενο, καθώς η Ελλάδα αμφισβητήθηκε όσο κανένα μέλος της ευρωζώνης, φτάνοντας κοντά στη χρεοκοπία. Η αναθεώρηση των οικονομικών στοιχείων το 2009 και ο εκτροχιασμός του ελλείμματος οδήγησαν στην πλήρη απώλεια της εμπιστοσύνης για τη χώρα και τη φερεγγυότητα της ελληνικής οικονομίας. Οι οίκοι αξιολόγησης προχώρησαν σε μπαράζ υποβαθμίσεων και γρήγορα η χώρα και οι τράπεζες βρέθηκαν αποκλεισμένες από τις διεθνείς αγορές. Παράλληλα, η αβεβαιότητα οδήγησε σε μεγάλη εκροή καταθέσεων. Η ύφεση και το οξύ πρόβλημα ρευστότητας οδήγησαν στην κατάρρευση της οικονομικής δραστηριότητας. Ενδεικτικά την περίοδο 2009 – 2013 το ΑΕΠ της Ελλάδας μειώθηκε κατά 25%, συρρίκνωση που παραπέμπει περισσότερο σε… πόλεμο! Η χώρα στάθηκε όρθια χάρη στην ευρωπαϊκή βοήθεια.\nΩστόσο, όλα τα στοιχεία δείχνουν ότι κάπου εδώ η περιπέτεια τελειώνει. Όπως δήλωσε ο πρόεδρος του Ομίλου Πειραιώς Μιχάλης Σάλλας μετά την επιτυχή ολοκλήρωση της αύξησης του μετοχικού κεφαλαίου της τράπεζας, «η μεγάλη ανταπόκριση της διεθνούς επενδυτικής κοινότητας αποτυπώνει την εμπιστοσύνη που υπάρχει διεθνώς για το ελληνικό τραπεζικό σύστημα και τις προοπτικές της ελληνικής οικονομίας». Ο Μιχάλης Σάλλας υπογράμμισε ότι οι αυξήσεις κεφαλαίου που πραγματοποιήθηκαν είναι ιστορικής σημασίας για το ελληνικό τραπεζικό σύστημα και θα συμβάλουν σημαντικά στην προσπάθεια ανάπτυξης της οικονομίας.\nΤι προσελκύει τους ξένους\nΗ μεγάλη αλλαγή έχει να κάνει με τη δημοσιονομική προσαρμογή που, σύμφωνα με οικονομολόγους, δεν έχει προηγούμενο στα οικονομικά χρονικά. Η χώρα μας πέτυχε πρωτογενές πλεόνασμα έναν χρόνο νωρίτερα από ό,τι προβλεπόταν στο πρόγραμμα προσαρμογής. H Ευρωπαϊκή Επιτροπή προβλέπει ότι η Ελλάδα θα σημειώσει ανάπτυξη το 2014 της τάξης του 0,6%, σημαντική επιτάχυνση για το 2015 με άνοδο 2,9% επί του ΑΕΠ και ισχυρή ανάπτυξη κατά 3,7% το 2016.\nΌπως σημειώνει ο διευθύνων σύμβουλος της Εθνικής Τράπεζας Αλέξανδρος Τουρκολιάς: «Η τάση επανόδου της ελληνικής οικονομίας σε αναπτυξιακή τροχιά, μετά τη βαθύτατη εξαετή ύφεση, ενισχύεται σαφώς από την ισχυρή βελτίωση των δεικτών οικονομικής δραστηριότητας. Βασική κινητήρια δύναμη για την επιστροφή σε θετικό ρυθμό οικονομικής ανάπτυξης αποτελεί η συνεχής βελτίωση των συνθηκών στον επιχειρηματικό τομέα».\nΗ προοπτική επιστροφής της χώρας σε αναπτυξιακή πορεία δημιουργεί μεγάλες προσδοκίες. Σύμφωνα με οικονομικούς αναλυτές, είναι στατιστικά διαπιστωμένο ότι χώρες που βρίσκονταν σε ύφεση για μεγάλο χρονικό διάστημα εμφανίζουν αυξημένες πιθανότητες, όταν εξέλθουν από την κρίση, να εκπλήξουν θετικά. Αυτός είναι ένας βασικός παράγοντας που κάνει πολλούς ξένους επενδυτές να βλέπουν την Ελλάδα σαν μια επενδυτική ευκαιρία, σε συνδυασμό με τα επιτόκια που προσφέρουν τα ελληνικά ομόλογα, τα οποία είναι ενθαρρυντικά μεν για την Ελλάδα, αλλά και ταυτόχρονα θελκτικά για τους επενδυτές που αναζητούν αποδόσεις. Ένα επιτόκιο κοντά στο 5%, με το οποίο δανείστηκε η Ελλάδα, είναι δύσκολο να βρεθεί αυτές τις μέρες.\nΟι ξένοι βλέπουν τη σημαντική οικονομική πρόοδο που έχει πραγματοποιηθεί, ενώ παράλληλα αναγνωρίζουν ότι υπάρχουν αρκετοί επιχειρηματικοί κλάδοι όπου η χώρα μας διαθέτει σημαντικά συγκριτικά πλεονεκτήματα. Επιπλέον αναγνωρίζουν τη μεγάλη πρόοδο που έχει συντελεστεί όχι μόνο στο σκέλος της μακροοικονομικής προσαρμογής, αλλά και στις μεταρρυθμίσεις που έχουν πραγματοποιηθεί στην αγορά εργασίας, την απελευθέρωση των αγορών και στη δημόσια διοίκηση, που ενισχύουν αποφασιστικά την ανταγωνιστικότητα της χώρας. Επιπρόσθετα, η ύφεση που έπληξε την εγχώρια οικονομία τα προηγούμενα χρόνια οδήγησε σε μεγάλη πτώση τις τιμές των περιουσιακών στοιχείων, γεγονός που δημιουργεί προσδοκίες ότι μπορούν να επιτευχθούν ιδιαίτερα υψηλές αποδόσεις τα επόμενα χρόνια.\nΣύμφωνα με τους οικονομολόγους της Alpha Bank, «η επιτυχής έξοδος του ελληνικού Δημοσίου και των τραπεζών στις αγορές τις τελευταίες εβδομάδες πιστοποιεί, πέραν πάσης αμφιβολίας, την ενίσχυση των προσδοκιών για τις καλές προοπτικές της ελληνικής οικονομίας τα επόμενα χρόνια».\nΚαι τι σημαίνει για την πραγματική οικονομία\nΗ ανάκτηση της εμπιστοσύνης για την Ελλάδα οδηγεί στην αλλαγή αντίληψης για τον κίνδυνο που ελλοχεύει για τις τράπεζες και την οικονομία. Η επιστροφή των τραπεζών στις διεθνείς αγορές επαναφέρει το τραπεζικό σύστημα σε μια κατάσταση κανονικότητας.\nΌπως υπογραμμίζουν τραπεζικά στελέχη στο Fortune, ένα υγιές και κεφαλαιακά ισχυρό τραπεζικό σύστημα θα οδηγήσει στην περαιτέρω άρση της αβεβαιότητας που κυριαρχούσε τα προηγούμενα χρόνια. Ωστόσο, το σημαντικότερο όλων είναι ότι θα αποκατασταθεί η ικανότητα των τραπεζών να χρηματοδοτούν τις επιχειρήσεις και τα νοικοκυριά. Η επάνοδος της χώρας σε αναπτυξιακή τροχιά γίνεται όλο και πιο ορατή και δημιουργούνται οι προϋποθέσεις για πιστωτική επέκταση, τόνισε ο πρώην πρόεδρος του ομίλου Alpha Bank, Γιάννης Κωστόπουλος.\nΣύμφωνα με στελέχη τραπεζών, η διαχείριση των μη εξυπηρετούμενων δανείων και η γρήγορη επιστροφή σε θετικούς ρυθμούς πιστωτικής επέκτασης αποτελούν τα δύο ζωτικά ζητήματα ευρύτερα για την εγχώρια οικονομία. Η αύξηση των χρηματοδοτήσεων προς τις επιχειρήσεις και τα νοικοκυριά θα επιταχύνει την ανάπτυξη και θα δώσει τη δυνατότητα στις τράπεζες να αντιμετωπίσουν το μεγάλο πρόβλημα των μη εξυπηρετούμενων δανείων.\nΌπως εκτιμούν οι τράπεζες, το πρώτο εξάμηνο της φετινής χρονιάς θα συνεχιστεί η απομόχλευση, δηλαδή η μείωση στις χορηγήσεις δανείων. Όμως, από το δεύτερο εξάμηνο η εικόνα θα σταθεροποιηθεί και προς το τέλος του έτους οι χορηγήσεις δανείων θα αρχίσουν να ενισχύονται. Έτσι, εκτιμάται ότι το 2015 θα είναι η πρώτη χρονιά μετά το ξέσπασμα της κρίσης που οι χορηγήσεις δανείων προς τον ιδιωτικό τομέα θα αυξηθούν, ενισχύοντας την οικονομική δραστηριότητα.\n*Το άρθρο δημοσιεύτηκε στο νέο τεύχους του περιοδικού Fortune\nΟι εκτιμήσεις του ΚΕΠΕ για ανάπτυξη της ελληνικής οικονομίας


Οι ειδικοί για τα κινητά προειδοποιούν… | Η ΚΑΘΗΜΕΡΙΝΗ\nΣύντομες συνομιλίες στο κινητό τηλέφωνο, που δεν θα πρέπει να υπερβαίνουν το ένα λεπτό κάθε φορά και κυρίως αποφυγή της χρήσης από τα παιδιά, τα οποία εμφανίζονται ιδιαιτέρως «ευάλωτα» στην ηλεκτρομαγνητική ακτινοβολία, είναι οι συμβουλές των επιστημόνων ως προς τη χρήση των κινητών, προκειμένου για τη μείωση των πιθανοτήτων να προξενηθούν βλάβες στην υγεία. Ζήτημα, που λαμβάνει νέα τροπή μετά το κύμα αγωγών εναντίον εταιρειών κινητής τηλεφωνίας στις ΗΠΑ από ασθενείς με όγκο στο κεφάλι, οι οποίοι ισχυρίζονται ότι τα προβλήματα υγείας που αντιμετωπίζουν προκλήθηκαν από τη χρήση των κινητών τηλεφώνων.\nΗ «K» απευθύνθηκε σε Ελληνες επιστήμονες, προκειμένου να αποσαφηνιστεί το ενδεχόμενο των όποιων απειλών εγκυμονεί η χρήση της κινητής τηλεφωνίας.\n– Πόσο πιθανή είναι η πρόκληση ασθενειών;\n– «Με τα δεδομένα που διαθέτουμε έως σήμερα, ουδείς μπορεί να απαντήσει με βεβαιότητα. Δεν γνωρίζουμε εάν αυτοί οι άνθρωποι που ανέπτυξαν όγκο στον εγκέφαλο θα είχαν ασθενήσει εάν δεν χρησιμοποιούσαν κινητά», επισημαίνει στην «K» η κ. Κωνσταντίνα Νικήτα, επίκουρος καθηγήτρια στο Τμήμα Ηλεκτρολόγων Μηχανικών και Μηχανικών Υπολογιστών του ΕΜΠ.\nΩστόσο, υπάρχουν ενδείξεις, που θα μπορούσαν να οδηγήσουν προς αυτόν το συσχετισμό, καθώς, όπως προσθέτει, η κ. Νικήτα, «επιδημιολογικές μελέτες στη Σουηδία και τις ΗΠΑ αναφέρουν μια τάση για υψηλότερη πιθανότητα ανάπτυξης όγκου του εγκεφάλου στην πλευρά που συνηθίζει ο χρήστης να κρατά το κινητό τηλέφωνο». Το θέμα δεν θα κλείσει εάν δεν περάσουν αρκετά χρόνια, ώστε να έχουμε στα χέρια μας περισσότερες και κυρίως, μακροχρόνιες επιδημιολογικές μελέτες, που να ερευνούν μεγάλο τμήμα του πληθυσμού.\nΕως τότε, όμως, οι επιστήμονες προειδοποιούν ότι απαιτείται μεγάλη προσοχή: Ιδιαιτέρως, τη στιγμή, που καταγράφονται υπερβάσεις των ορίων ασφαλείας!\nΟπως τονίζει η κ. Νικήτα, «από μετρήσεις και υπολογισμούς που πραγματοποιήσαμε στο Τμήμα Ηλεκτρολόγων Μηχανικών και Μηχανικών Υπολογιστών διαπιστώσαμε ότι σε πολλές περιπτώσεις η ακτινοβολία, που δέχεται ο χρήστης όταν μιλά στο κινητό, μπορεί να ξεπερνά ακόμη και τα ανώτατα επιτρεπτά όρια, που ορίζουν οι παγκόσμιοι οργανισμοί».\nΑυτό σημαίνει, ότι η ηλεκτρομαγνητική ακτινοβολία που εκπέμπει το κινητό, διαπερνά το κρανίο και εισχωρεί στους εγκεφαλικούς ιστούς. Η ποσότητα της ακτινοβολίας, εξαρτάται, κυρίως, από το είδος της συσκευής και την απόσταση του κινητού από το κεφάλι (όσο πιο κοντά κρατά ο χρήστης τη συσκευή την ώρα που μιλά, τόσο μεγαλύτερη ποσότητα δέχεται).\nΣημαντικότερο, όμως, όλων, είναι το συμπέρασμα ότι τα παιδιά πρέπει να αποφεύγουν να μιλούν στο κινητό, καθώς ανήκουν σε ομάδα υψηλού κινδύνου. «Η εξάπλωση της χρήσης των κινητών από τα παιδιά θα πρέπει να αποθαρρύνεται, διότι λόγω των διαστάσεων και της δομής του, ο εγκέφαλος των παιδιών είναι πιο επιρρεπής στην απορρόφηση της ακτινοβολίας σε σχέση με τους ενηλίκους», επισημαίνει η κ. Νικήτα.\n«Εως την οριστική επίλυση του ζητήματος των βιολογικών επιπτώσεων της χρήσης των κινητών, κρίνεται επιβεβλημένη η αποφυγή της άσκοπης χρήσης και η συντομία στις συνδιαλέξεις με το κινητό τηλέφωνο», επισημαίνει στην «K» ο δρ. Στέφανος Τσιτομενέας, προϊστάμενος του Τμήματος Ηλεκτρονικής ΤΕΙ Πειραιά, αντιπρόεδρος της Ενωσης Ελλήνων Φυσικών.\nΟπως τονίζει ο κ. Τσιτομενέας, «η διάρκεια κάθε συνδιάλεξης πρέπει να περιορίζεται στο μισό έως ένα λεπτό το πολύ και κατόπιν να ακολουθεί τουλάχιστον πεντάλεπτη παύση. Για συνδιαλέξεις μεγαλύτερης διάρκειας συνιστάται η χρήση του καλωδίου με το πρόσθετο μικρόφωνο-ακουστικό (hands free), ώστε το κινητό τηλέφωνο να απομακρύνεται μισό έως ένα μέτρο από το σώμα του χρήστη». Υπερβάσεις των ορίων διαπιστώθηκαν και στο ΤΕΙ Πειραιά.\nΣύμφωνα με μετρήσεις και υπολογισμούς που πραγματοποίησε ερευνητική ομάδα του ΤΕΙ Πειραιά σε συνεργασία με το Πανεπιστήμιο Αθηνών, «σε πολλές περιπτώσεις διαπιστώθηκαν υπερβάσεις των ορίων», όπως λέει ο κ. Τσιτομενέας.\nΣε ό,τι αφορά τη χρήση των χαντς φρι, οι έρευνες του Πολυτεχνείου, δείχνουν ότι συμβάλλουν στη μείωση της ακτινοβολίας-εκείνο ωστόσο, που θα πρέπει να προσέχουν οι χρήστες, είναι να μην τυλίγεται το καλώδιο του χαντς φρι γύρω από την κεραία του κινητού. Και βέβαια και εδώ συνιστάται φειδώς στο χρόνο ομιλίας…\nΕπί δύο ώρες παρέμεινε σκαρφαλωμένη στην ταράτσα πολυκατοικίας στην οδό Φαλήρου 3 στο Κουκάκι μία 51χρονη απειλώντας να αυτοκτονήσει. Πρόκειται για την Μαρία Τσιριγωτάκη, η οποία ανέβηκε στην ταράτσα του κτιρίου λίγο μετά τις 3 μ.μ. Στο σημείο έσπευσε ισχυρή δύναμη της αστυνομίας και τελικά, λίγο μετά τις 5 μ.μ., η γυναίκα επείσθη να κατέβει. Οι γείτονές της έκαναν λόγο για προσωπικά και οικονομικά προβλήματα, που αντιμετωπίζει.


Ινδική Αστρολογία - Αστρολογικές Προβλέψεις- astrologycenter.gr\nΗ Ινδία είχε το δικό της σύστημα Αστρολογίας ήδη από το 1000 π.Χ. Το σύστημά της είναι γνωστό ως Jyotisha-επιστήμη του φωτός. Οι δυτικοί την αποκαλούν Βέδικη Αστρολογία και αναγνωρίζουν ότι είναι μια από τις αρχαιότερες. Οι ρίζες της κρατάνε από τις παλιές παραδόσεις της Ινδίας. Η Βέδικη αστρολογία βασίζεται στις ιερές γραφές, που είναι γνωστές ως Βέδες. Σε αυτό το σύστημα αστρολογίας, οι πλανήτες ερμηνεύονται ανάλογα με την επίδραση που έχουν στην προηγούμενη ζωή και την ταυτόχρονη επιρροή που ασκούν στην τωρινή ζωή. Σύμφωνα με τη Βέδικη αστρολογία το κάρμα και η τύχη είναι συνδεδεμένα μεταξύ τους. Ένα περίπλοκο κομματι της ινδικής αστρολογίας είναι ο γενέθλιος χάρτης, γνωστός ως Kundli. Με βάση τις ακριβείς ημερομηνίες γέννησης, την ημερομηνία, τον τόπο και τη θέση των πλανητών, καθορίζει τα μελλοντικά γεγονότα στη ζωή. Η Ινδική Αστρολογία υπολογίζει τις θέσεις των πλανητών και των άστρων έτσι όπως εμφανίζονται στον ουρανό την νύχτα. Ενώ η Δυτική αστρολογία υπολογίζει τον ζωδιακό με βάση την Ισημερία. Αυτή είναι η πιο σημαντική διαφορά μεταξύ της Ινδικής και Δυτικής Αστρολογίας. Σε αντίθεση με τις ισημερίες της Δυτικής αστρολογίας, η Jyotisha χρησιμοποιεί τη μεθοδολογία υπολογισμού που βασίζεται στους δώδεκα αστερισμούς μαζί με τα 27 nakshatra ή τον σεληνιακό αστερισμό. Τα 27 nakshatra είναι τα ακόλουθα: Ashwini, Bharani, Krittika, Rohini, Mrigasirisa, Ardra, Punarvasu, Pushyami, Ashlesha, Magha, Purva Phaguni, Uttara Phaguni, Hasta, Chitra, Swati, Vishakha, Anuradha, Jyeshta, Moola, Purva Ashadha, Uttara Ashadha, Abhijit, Sravana, Dhanishta, Satha Bishta, Poorva Bhadrapada, Uttara Bhadrapada, Revati.\nΓενικά, η Βέδικη αστρολογία μας συμβουλεύει και μας βοηθάει, ώστε να συνειδητοποιήσουμε τον αληθινό μας εαυτό, και να γνωρίσουμε την ψυχή μας. Μας ωθεί στο να ζήσουμε την ζωή με αυτοπεποίθηση, έχοντας επίγνωση της εξωτερικής μοίρας και του εαυτού μας. Με διάφορες πρακτικές, όπως η προσευχή, ο διαλογισμός και η γιόγκα καταφέρνουμε να αντιμετωπίσουμε το Κάρμα μας και τις δυσάρεστες επιρροές των πλανητών. Θεωρείται ότι είναι πιο ακριβής από τη δυτική αστρολογία, όσον αφορά τις προβλέψεις και την ανάλυση της μοίρας, τόσο της ατομικής όσο και ολόκληρης της ανθρωπότητας.\nΕίστε άτομα ενθουσιώδη με έντονη ενεργητικότητα και πολύ δημιουργικοί. Είστε ανταγωνιστικοί με τους άλλους και προσπαθείτε με κάθε τρόπο να μονοπωλήσετε το ενδιαφέρον. Τα όνειρα και οι στόχοι σας είναι προτεραιότητά σας και επιδιώκετε την επιτυχία. Το ρίσκο είναι μέσα στη ζωή σας και δεν σας ενδιαφέρουν οι συνέπειες, αφού δεν φοβάστε να αντιμετωπίσετε τα επακόλουθα των επιλογών σας. Κυρίως βασίζεστε στο ένστικτό σας, που πολλές φορές αποδεικνύεται σωτήριο.\nΕίστε άτομα που θέλουν την ηρεμία, τη σταθερότητα και την ασφάλεια. Οι στόχοι σας ολοκληρώνονται με αργούς, αλλά σταθερούς ρυθμούς. Βασίζεστε στη λογική και δεν είστε καθόλου παρορμητικοί. Προτεραιότητά σας είναι τα συμφέροντά σας, αλλά πολλές φορές ενδέχεται να ξεφύγετε από τους αρχικούς σας στόχους, λόγω του ότι δεν θυσιάζετε τις ατομικές ανέσεις σας. Όσον αφορά τις κοινωνικές σας σχέσεις είστε σεβαστικοί με τους συνανθρώπους σας και προστατευτικοί με αυτούς που αγαπάτε.\nΕίστε άτομα ανήσυχα και τείνετε να ενεργείτε απρόβλεπτα. Δεν έχετε υπομονή. Θέλετε να τα κάνετε όλα γρήγορα και να έχετε άμεσα αποτελέσματα. Όμως αυτό μπορεί να λειτουργήσει εις βάρος σας κάποιες φορές. Στα αισθηματικά σας είστε επιπόλαιοι και οι άλλοι δυσκολεύονται να συμβαδίσουν με εσάς, γιατί δεν μπορούν να προβλέψουν την επόμενη κίνησή σας. Το κύριο χαρακτηριστικό σας είναι η ευφυΐα που σας βοηθάει να κάνετε εύστοχες κινήσεις.\nΕίστε δημιουργικοί, επιδιώκεται τη δόξα και σας ενδιαφέρει πολύ η εξωτερική σας εικόνα. Χαρακτηριστικό σας γνώρισμα είναι η υπερηφάνεια. Πολλές φορές όμως γίνεστε αλαζόνες και απομακρύνετε τους άλλους από κοντά σας, με την επικριτική σας διάθεση. Προτιμάτε να συναναστρέφεστε με άτομα που είναι κατώτερα από εσάς και που σας κάνουν πολλές κολακείες. Στα αισθηματικά σας, είστε αφοσιωμένοι στους συντρόφους σας και κάνετε σχέσεις με μοναδικό κριτήριο τον απόλυτο έρωτα.\nΕίστε αρκετά ανασφαλείς και διστακτικοί στο να παίρνετε πρωτοβουλίες ή να ενεργείτε ανεξάρτητα και αυτόβουλα. Όταν διαπιστώνετε, ότι κάτι δεν μπορεί να υλοποιηθεί ή ότι σας δυσκολεύει και σας προκαλεί άγχος, δεν επιμένετε και προτιμάτε να προχωρήσετε σε κάτι πιο εφικτό. Έχετε την τάση να απομακρύνεστε από οτιδήποτε σας δημιουργεί αρνητικά συναισθήματα και απορρίπτεται άτομα που σας ρίχνουν ψυχολογικά.\nΕίστε επικοινωνιακά άτομα και σας αρέσει να έχετε ευρύ κοινωνικό κύκλο. Είναι πολύ σπάνιο να μείνετε μόνοι σας για μεγάλο χρονικό διάστημα, αφού αναζητάτε πάντα τη συντροφικότητα. Δεν σας αρέσουν οι εντάσεις και προσπαθείτε να είστε διπλωμάτες ώστε να διατηρείτε ισορροπημένες σχέσεις με αυτούς που αγαπάτε. Το κύριο χαρακτηριστικό σας είναι ότι δεν μπορείτε να πείτε “όχι” σε κανέναν, ώστε να μη στενοχωρήσετε ή να μην απογοητεύσετε τους άλλους.\nΕίστε επιρρεπείς στα πάθη σας, αλλά αυτό που σας χαρακτηρίζει απόλυτα είναι η αποφασιστικότητά σας. Βάζετε υψηλούς στόχους και δεν δέχεστε την αποτυχία. Έχετε την ικανότητα να διαπρέπετε σε οποιοδήποτε τομέα και βασίζεστε αποκλειστικά στις δικές σας δυνάμεις. Στα αισθηματικά σας, λειτουργείτε με πάθος και σας αρέσουν οι περιπέτιες.\nΕίστε γεμάτοι ενέργεια, ενθουσιασμό και αισιοδοξία. Στην κοινωνική σας ζωή είστε περιζήτητοι και όλοι θέλουν να είναι δίπλα σας, λόγω του εύθυμου χαρακτήρα σας. Οι στόχοι σας είναι βασική σας προτεραιότητα αλλά δεν έχετε την μεθοδικότητα και τον προγραμματισμό που απαιτείτε για να τους υλοποιήσετε. Θέλετε να είστε ανεξάρτητοι και δεν σας αρέσει να λειτουργείτε κάτω από συγκεκριμένους κανόνες. Το κύριο χαρακτηριστικό σας είναι ο αυθορμητισμός και η παρορμητικότητα. Όμως, πολλές φορές λειτουργείτε επιπόλαια και βιαστικά.\nΕίστε πολύ μεθοδικοί, πρακτικοί και επίμονοι. Ότι στόχους βάζετε, καταφέρνετε να τους υλοποιείτε και σε περίπτωση που αντιμετωπίσετε δυσκολίες προσπαθείτε να βρείτε εναλλακτικούς τρόπους και προσαρμόζεστε εύκολα και γρήγορα στις αλλαγές. Είστε υπεύθυνα άτομα και δεν θέλετε να αφήνετε εκκρεμότητες πίσω σας, γιατί σας περιορίζουν και σας κρατάνε από το να προχωρήσετε με άνεση στα νέα σας σχέδια. Στις κοινωνικές σας σχέσεις είστε απόμακροι με τους άλλους και δεν δίνετε δικαιώματα. Στα αισθηματικά σας, είστε επιφυλακτικοί και το μόνο που σας κάνει να αφεθείτε και να ανοιχτείτε στους συντρόφους σας είναι η έμπνευση που θα σας δώσουν.\nΕίστε δημιουργικοί, παραγωγικοί και έχετε ανοιχτούς ορίζοντες. Έχετε προοδευτικές ιδέες και σας αρέσει να ασχολείστε ή να κάνετε καινοτόμα πράγματα. Συχνά λειτουργείτε βάσει του συλλογικού συμφέροντος βάζοντας στην άκρη τις προσωπικές σας βλέψεις. Αυτό όμως, μπορεί να σταθεί τροχοπέδη στους στόχους σας και τα όνειρά σας. Στα αισθηματικά σας θέλετε να λειτουργείτε ελεύθερα, χωρίς κανένα περιορισμό ή καταπίεση. Σε περίπτωση που δείτε ότι σας αμφισβητούν για οποιοδήποτε λόγο, τότε απομακρύνεστε οριστικά.\nΤο κύριο χαρακτηριστικό σας είναι ότι λειτουργείτε διαισθητικά. Είστε αρκετά ευαίσθητοι και τείνετε να παίρνετε τα πάντα τοις μετρητοίς. Αυτό μπορεί να σας βάλει σε διαδικασία αμφισβήτησης των ικανοτήτων σας και να σας προκαλέσει έντονες ανασφάλειες. Από την άλλη όμως, είστε πολύ δημιουργικοί και θέλετε να κάνετε πράγματα για τον εαυτό σας και τους άλλους που μπορεί να ξεφεύγουν από τα συνηθισμένα και να αγγίζουν τα όρια της ουτοπίας. Στα αισθηματικά σας εξιδανικεύεται καταστάσεις και πρόσωπα με αποτέλεσμα να είστε πιο επιρρεπείς σε λάθος επιλογές συντρόφων. Όμως, όποιος είναι δίπλα σας περνάει καλά, αφού απολαμβάνει τον τρυφερό και ρομαντικό χαρακτήρα σας.


Η Αττική ο μεγάλος ασθενής του κοροναϊού: Αυξάνονται συνεχώς οι διασωληνωμένοι - Δεν πέφτουν τα κρούσματα - Ysterografo News\n«Ασυγκίνητος» παραμένει ο ιός παρά τα νέα μέτρα, τις συστάσεις των ειδικών, τις προσπάθειες της κυβέρνησης. Τα κρούσματα παραμένουν σε υψηλά επίπεδα και οι νοσηλευόμενοι αυξάνονται με μαθηματική ακρίβεια.\nΗ Αττική είναι εκείνη που καταβάλει τη μεγαλύτερη προσπάθεια προκειμένου να κρατήσει κενές κλίνες ΜΕΘ. Μάλιστα ήταν η πρώτη ημέρα της εφαρμογής του Σχεδίου Έκτακτης Ανάγκης στο ΕΣΥ. Επιπλέον 403 εισαγωγές ασθενών λόγω κορωνοϊού ολοκληρώθηκαν το περασμένο 24ωρο, με τις 229 να αφορούν πολίτες και νοσοκομεία του λεκανοπεδίου.\nΗ παραχώρηση γενικών κλινών είτε απλών είτε Μονάδων Εντατικής Θεραπείας (ΜΕΘ) στα νοσοκομεία για τις ανάγκες των ασθενών της επιδημίας βρίσκεται σε πλήρη εξέλιξη όπως και υποστήριξη όπου χρειάζεται το ΕΣΥ από τον ιδιωτικό τομέα υγείας για τα non Covid περιστατικά.\nΟι διασωληνωμένοι ανέρχονται στους 449, καταγράφοντας σταθερά αύξηση στις τελευταίες δέκα ημέρες, και δημιουργώντας αγωνία για τους ανθρώπους που δίνουν σκληρή μάχη για τη ζωή τους, αλλά και για τις αντοχές του συστήματος δημόσιας υγείας. Μόλις την Πέμπτη 25 Φεβρουαρίου οι διασωληνωμένοι ήταν 367 και στις 18 του ίδιου μήνα ήταν 320. Το αρνητικό ρεκόρ των διασωληνωμένων - το οποίο όλοι απεύχονται να καταρριφθεί- καταγράφηκε στις 3 Δεκεμβρίου 2019 και ήταν 622.\nΣτις τελευταίες 20 ημέρες, έχουν προστεθεί 491 απλές κλίνες COvid-19, φτάνοντας τις 2.122 και 90 κλίνες ΜΕΘ-COVID-19 φτάνοντας στις 319 (δηλαδή αύξηση 40%), ενώ ετοιμάζονται επιπλέον κλίνες για τις αμέσως επόμενες μέρες. Παρόλα αυτά, στην Αττική η πίεση που δέχεται το ΕΣΥ είναι πολύ μεγάλη.\nΠιο ομαλή φαίνεται η κατάσταση σε άλλες περιοχές σε ό,τι αφορά τη νοσηλεία. Στους 544 ανέρχονται οι νοσηλευόμενοι στα νοςκομεία της Μακεδονίας και της Θράκης και άλλοι σχεδόν 600 είναι οι ασθενεις σε Δυτική Πελοπόννησο, Ήπειρο και Επτάνησα. Άλλους 89 ασθενείς περιέχει η έκθεση του ΕΟΔΥ για την Κρήτη.\nΣχεδόν 70% αύξηση στην κυκλοφορία του βρετανικού στελέχους\nΑυτό που ξεχωρίζει, ωστόσο στην επιδημιολογική έκθεση εκτός από τη σημαντική αύξηση των διασωληνωμένων που το τελευταίο διάστημα κάνουν «άλματα» από μέρα σε μέρα, είναι τα δεδομένα από το Eθνικό Δίκτυο Γονιδιωματικής Επιτήρησης για τις μεταλλάξεις του SARS-CoV-2.\nΙδιαίτερα ανησυχητική χαρακτηρίζεται η αυξημένη κυκλοφορία των μεταλλάξεων του κορωνοϊού σε όλη την χώρα, σύμφωνα με τα στοιχεία που παρέθεσε κατά την προχθεσινή ενημέρωση ο Υφυπουργός Πολιτικής Προστασίας, Νίκος Χαρδαλιάς και ανακοινώθηκαν και επίσημα από τον ΕΟΔΥ.\nΕυρύτατη είναι, όπως φαίνεται, η διασπορά που παρουσιάζει η βρετανική μετάλλαξη στο μεγαλύτερο τμήμα της επικράτειας με 1.667 στελέχη, αφού θετικά δείγματα σημειώνονται σε 38 Περιφερειακές Ενότητες (δηλαδή το 1/3 της χώρας), με προεξάρχουσες την Αττική (1.006 στελέχη συνολικά), την Θεσσαλονίκη (200), το Ηράκλειο (116), το Ρέθυμνο (46) και το Λασίθι (30) της Κρήτης, την Λάρισα (28), την Αχαΐα (22), την Κοζάνη (21), και την Εύβοια (12).\nΕνδεικτικό της έξαρσης, αλλά και της υψηλής μεταδοτικότητας που παρουσιάζει η συγκεκριμένη μετάλλαξη είναι ότι στις 25 Φεβρουαρίου, ο αντίστοιχος αριθμός στελεχών περιοριζόταν στα 990, καταγράφοντας, συνεπώς, αύξηση της τάξης του 68,4% μέσα σε μόλις μία εβδομάδα.\nΤην ίδια στιγμή, την αγωνία της Επιτροπής Εμπειρογνωμόνων του Υπουργείου Υγείας εντείνει και η ταυτοποίηση άλλων 21 κρουσμάτων με το στέλεχος της νοτιοαφρικανικής μετάλλαξης. Συνολικά στη χώρα έχουν εντοπιστεί 48, εκ των οποίων τα 41 στην Π.Ε. Θεσσαλονίκης, 2 στην Π.Ε. Ιωαννίνων και 5 στην Περιφέρεια Αττικής.


Διαφορετικό στρατηγικό δόγμα - ΤΑ ΝΕΑ\ntanea.gr > Έντυπες Ειδήσεις > Απόψεις > Διαφορετικό στρατηγικό δόγμα\nΔιαφορετικό στρατηγικό δόγμα\nΗ χώρα έχει αλλάξει. Οπως έχουν αλλάξει κι ο κόσμος, οι περιφερειακές πραγματικότητες και η παγκόσμια πολιτική αρχιτεκτονική. Η οξυδερκής διπλωματία έχει αρχίσει να υποκαθίσταται από μια πολιτική ισχύος (power politicis) που σχεδόν παγκόσμια κυριαρχεί.\nΣτις περισσότερες περιπτώσεις σήμερα η ισχύς μιας χώρας λειτουργεί σαν μηχανισμός επιβολής τετελεσμένων και προώθησης εθνικών συμφερόντων. Και οι διακρατικές συμμαχίες αρχίζουν να εξετάζονται από την οπτική της δυνατότητας όρθωσης αντιστάσεων στην πολιτική ισχύος κάποιων αντιπάλων. Συμμαχίες φιλολογικής διάστασης για δημιουργία εντυπώσεων δείχνουν εντελώς ξεπερασμένες.\nΣε ένα τέτοιο περιβάλλον η χώρα μας δείχνει ανέτοιμη να προσαρμοστεί. Κινείται με λογικές περασμένων δεκαετιών με στήριγμα την καλή διάθεση φίλων, συμμάχων και γειτόνων. Δίχως τεχνική υποστήριξη (λ.χ. τοπογραφικοί χάρτες συνόρων, υφαλοκρηπίδας, ΑΟΖ και κατάθεση σε ΟΗΕ), με εξοπλισμούς στηριγμένους σε πολιτικούς υπολογισμούς κι όχι σε στρατιωτικά δόγματα και με διακηρύξεις του είδους «δεν διεκδικούμε τίποτα» που δεν ενδιαφέρουν κανέναν (ιδίως όταν η Ιστορία μας δείχνει πως η χώρα οικοδομήθηκε - και δικαιωματικά - πάνω σε διεκδικήσεις), βρισκόμαστε σε ένα αμήχανο κενό.\nΤώρα συνειδητοποιούμε πως πράγματα πρέπει να αλλάξουν. Προς ποια κατεύθυνση; Παραθέτω κάποιες σκέψεις:\n...Οφείλουν φίλοι και γείτονες να σε σέβονται. Κι όχι να σε συμπαθούν. Αυτό δεν γίνεται αν απλά ανεμίζεις τη σημαία της ειρήνης και της καλής γειτονίας.\n...Οι σύμμαχοι οφείλουν να καταλάβουν πως η φιλία δίνεται με αντίτιμο. Κανείς δεν πρέπει να θεωρείται δεδομένος.\n...Ορθώς οι ΗΠΑ δεν κατηγορούν τον Ερντογάν. Καλύπτει ένα σημαντικό για τα συμφέροντά τους οικόπεδο. Για όσα εμείς προσφέρουμε όμως δεν πρέπει να μας αρκούν οι δηλώσεις διπλωματών. Οφείλουμε να εξασφαλίζουμε σαφή αντίτιμα.\n...Η αύξηση αμυντικών δαπανών γενικά δεν λύνει προβλήματα. Διότι το ίδιο κάνουν και οι απέναντι. Η στροφή σε δόγμα επαγγελματικού στρατού με έμφαση στις τεχνολογικές υποδομές (π.χ. drones και πυραύλους) ίσως είναι μια αποτρεπτική (κι όχι μόνο) λύση.\n...Αυξημένη παρουσία στη γειτονιά μας. Στο θέμα της Λιβύης η Αίγυπτος απειλεί με κάποια στρατιωτική παρουσία υπέρ Χαφτάρ - που έχει στήριξη Ρωσίας και άλλων Αράβων. Κι αυτός κατέχει το σημείο που εφάπτεται η αυθαίρετη συμφωνία του αντιπάλου του με Τουρκία (Τομπρούκ, Μπάρνα)! Εμείς γιατί απουσιάζουμε;\n...Γιατί αδρανούμε στη Βαλκανική; Και χάνουμε ακόμη και συμπαράσταση της Βουλγαρίας; Μόνο έτσι μπορούμε να πετύχουμε σχετική ασφυξία της Τουρκίας. Αργήσαμε ήδη πολύ...\n...Να μην λέμε στην ΕΕ σε όλα «ναι». Π.χ. γιατί συνυπογράψαμε Σύμφωνο Μετανάστευσης; Θα ήταν εργαλείο συσπείρωσης Βαλκάνιων και πίεση κατά Ερντογάν. Γιατί το εγκαταλείψαμε;\n...Στον οικονομικό τομέα. Μείωση φόρων και προστασία ιδιοκτησίας. Ωστε διεθνή κεφάλαια να έχουν συμφέρον για εξασφάλιση ασφάλειας Ελλάδας. Οπως και στο Ναυαρίνο.\nΝέα εγρήγορση λοιπόν. Με κάμποσα βέβαια ρίσκα.\nΑνδριανόπουλος Ανδρέας 18 Ιανουαρίου 2020 | 05:00\nΤουρκία: Φήμες για νέα απόπειρα πραξικοπήματος - Δεκάδες συλλήψεις οπαδών του Γκιουλέν\nΑυτό το είδος ανθρώπου απεχθάνεται ένας Κριός\nΜατιέ Βαλμπουενά: Γεμάτος φλόγα για μπάλα, για νίκη, για επιτυχία\nMίνα Αρναούτη : Δημοσίευσε μήνυμα του Παντελίδη ώρες πριν το τροχαίο\nΗνωμένο Βασίλειο και όχι... ηνωμένη Ιρλανδία επιλέγουν οι βορειοϊρλανδοί


Resistencia e Lotta - Αντίσταση και Πάλη: ΔΕΘ: Προκλητική η παρουσία της αστυνομίας\nΔΕΘ: Προκλητική η παρουσία της αστυνομίας\nΠροκλητική η παρουσία της αστυνομίας\nΠροκλητική η παρουσία της αστυνομίας σε όλη τη διάρκεια της πορείας που ξεκίνησε από Καμάρα γύρω στις 7.00 μμ. Δεξιά και αριστερά στα πεζοδρόμια υπήρχαν διμοιρίες των ΜΑΤ που κινούνταν σε όλη τη διάρκεια της διαδρομής κατά μήκος της Εγνατίας, Αγίας Σοφίας και Τσιμισκή. Στο ύψος της Πλατείας Αγίας Σοφίας μια διμοιρία προσπάθησε να σπάσει το μπλοκ του ΚΚΕ (μ-λ) αλλά απωθήθηκε αμέσως και συνέχισε κανονικά η διαδήλωση. Παρά την προσπάθεια τρομοκράτησης, τις δεκάδες προληπτικές προσαγωγές, τις εξακριβώσεις στοιχείων υπήρχε πολύς κόσμος που ακολουθούσε το μπλοκ είτε μπαίνοντας και βγαίνοντας σ’ αυτό, είτε προχωρώντας παράλληλα στα πεζοδρόμια. Οικογένειες με παιδιά, παρέες, ζευγάρια που δεν φαίνονταν να έχουν επηρεαστεί από την παρουσία τέτοιου τεράστιου αριθμού αστυνομικών δυνάμεων. Μπροστά στην ΔΕΘ, στην πλατεία της ΧΑΝΘ, σε προσπάθεια «ελεγχόμενης σύγκρουσης» ή ανεξέλεγκτης ανοησίας από τη μεριά κάποιων έπεσαν χημικά και η συγκέντρωση διαλύθηκε. Το μπλοκ του ΚΚΕ (μ-λ) βρέθηκε αποκομμένο για λίγο. Συγκροτημένα προχώρησε και ενώθηκε με το υπόλοιπο σώμα των διαδηλωτών φωνάζοντας συνθήματα. Ο κόσμος παρέμεινε στον χώρο μπροστά στην ΔΕΘ για αρκετή ώρα και διαλύθηκε συντεταγμένα. Παρά την απαγόρευση της κυκλοφορίας και την παρουσία χιλιάδων αστυνομικών όχι μόνο στο κέντρο αλλά σε ολόκληρη την πόλη ο κόσμος ήταν έξω στους δρόμους και στις πλατείες, αγνοώντας επιδεικτικά τους πάνοπλους αστυνομικούς. Το θερμό φθινόπωρο μόλις ξεκίνησε!\nΑναρτήθηκε από Αγωνιστικές Κινήσεις Θεσσαλονίκης στις 2:55 μ.μ.\nΕτικέτες ΑΓΩΝΙΣΤΙΚΕΣ ΚΙΝΗΣΕΙΣ ΑΕΙ-ΤΕΙ, ΔΕΘ, κινητοποιήσεις, ΚΚΕ(μ-λ), κρατική καταστολή, φωτογραφίες


coronavirus covid-19, SARS-CoV-2, εμβολιασμοί, κορονοϊός, μάσκα, νέος κοροναϊός, παιδικά εμβόλια, υποχρεωτική χρήση μάσκας\nΠοιοι είναι οι τύποι εμβολίων για τον κορονοϊό και σε ποιο στάδιο βρίσκονται\nΆρθρο του καθηγητή της πολιτικής της υγείας κ. Ηλία Μόσιαλου, σχετικά τους τύπους των εμβολίων για τον κορονοϊό και τις νεότερες εξελίξεις για την κατασκευή τους και τις φάσεις των δοκιμών τους\n«Εμβόλια COVID-19, νεότερες εξελίξεις (27.9.2020)\nΛίγο πριν τα τέλη του Σεπτέμβρη 2020 υπάρχουν περισσότερα από 300 υποψήφια εμβόλια για COVID-19, 42 από αυτά δοκιμάζονται σε ανθρώπους και 11 είναι στην τελική φάση, τη φάση ΙΙΙ, των κλινικών δοκιμών.\nΜε ένα «κλασικό» εμβόλιο μπορούμε να εισάγουμε στον οργανισμό μας τον ίδιο τον ιό, αλλά αδρανοποιημένο (δηλαδή ο ιός έχει -σκοτωθεί-, για παράδειγμα από θερμότητα ή χημικά).\nΜπορούμε επίσης να εισάγουμε στον οργανισμό μας ένα κομμάτι του ιού -που διαφέρει σε σχέση με συγγενείς σε αυτόν ιούς. Οι ιοί μπαίνουν στα ανθρώπινα κύτταρα και τα χρησιμοποιούν σαν εργαστήριο για να φτιάξουν ένα-ένα τα κομμάτια που τους χρειάζονται, ώστε τελικά να πολλαπλασιαστούν και να αποκτήσουν την λειτουργική τους μορφή. Ένα τέτοιο χαρακτηριστικό δομικό τμήμα, στην περίπτωση του νέου κορωνοϊού, είναι η πρωτεΐνη ακίδα. Οι ερευνητές έχουν φτιάξει εμβόλια που δίνουν στα κύτταρα μας τη -συνταγή-, τη γενετική πληροφορία, για να φτιάξουν τμήματα του ιού του κορωνοϊού για παράδειγμα την ακίδα.\nΠαρά τις ανακοινώσεις και τις δηλώσεις των στελεχών των εταιρειών, και τα δύο κλινικά πρωτόκολλα φάσης ΙΙΙ της Pfizer και της Moderna καθιστούν πολύ σαφές ότι δεν θα ξέρουν αν τα εμβόλια τους λειτουργούν μέχρι τον Δεκέμβριο 2020 / Ιανουάριο 2021 το νωρίτερο. Ωστόσο, αν κοιτάξουμε το πρωτόκολλο της κλινικής δοκιμής, βλέπουμε πως η εκτίμηση αυτή είναι δεν είναι σίγουρη.\nΣυμπερασματικά: στη συζήτηση για τα εμβόλια του κορωνοϊού υπάρχουν 3 συνιστώσες:\n5. Δεύτερη, και μάλλον πιο αποτελεσματική, γενιά εμβολίων κατά του κορωνοϊού»\nΤο παραπάνω άρθρο δημοσιεύθηκε 27.9.2ο20 στην προσωπική του σελίδα στο facebook


Νέα Ενημέρωση 09/11:\n«Άγρια»: Ένα συναρπαστικό ταξίδι αυτογνωσίας στα κανάλια Novacinema!\n«Η Αρπαγή 3»: Δράση χωρίς όρια στα κανάλια Novacinema!\nΗ Έξοδος: Θεοί και Βασιλιάδες» - Άλλη μία υπερπαραγωγή, έρχεται στα κανάλια Novacinema!\n«Απόψε τρώμε στης Ιοκάστης»: Άλλη μία επιτυχημένη συμπαραγωγή της Nova στα κανάλια Novacinema!\nΤρίτη, 10 Νοεμβρίου, στις 22:10, στα Novacinema 1 και Novacinema 1 HD (Πρεμιέρα)\nH κινηματογραφική μεταφορά του επιτυχημένου θεατρικού έργου του Άκη Δήμου, «Απόψε τρώμε στης Ιοκάστης», έρχεται σε Ά τηλεοπτική προβολή την Τρίτη 10 Νοεμβρίου, στις 22:10, στα Novacinema 1 και Novacinema 1 HD. Η σπαρταριστή κωμωδία, που αποτελεί άλλη μία συμπαραγωγή της Nova, σατιρίζει με ιδιαίτερα καυστικό τρόπο τα κακώς κείμενα και τις σουρεάλ πλευρές της ελληνικής οικογένειας. Στο σκηνοθετικό τιμόνι βρίσκουμε τον Βασίλη Μυριανθόπουλο, γνωστό από τις ταινίες «Μόλις χώρισα» και «Σούλα Έλα Ξανά», ενώ στους πρωταγωνιστικούς ρόλους συναντάμε την καταπληκτική Ρένια Λουϊζίδου, τον Τάκη Σπυριδάκη, τον Λεωνίδα Καλφαγιάννη, την Μπέτυ Μαγγίρα και πολλούς άλλους. Η ταινία μετά την προβολή της, θα είναι διαθέσιμη στις υπηρεσίες Nova On Demand και Nova GO, ώστε οι συνδρομητές των κινηματογραφικών καναλιών της Nova να μπορούν να την απολαύσουν, όποτε εκείνοι θέλουν και όπου και αν βρίσκονται!\nΤετάρτη 11 Νοεμβρίου National Geographic Channel HD στις 21:00\n«Ο χρυσός του Γιούκον 2» (Νέο επεισόδιο)\nΤο Yukon Gold επιστρέφει στο National Geographic Channel HD για έναν συναρπαστικό δεύτερο κύκλο, που βρίσκει τους χρυσοθήρες σε δυσμενή θέση. Η τιμή του χρυσού έχει πέσει κατακόρυφα και η καθυστερημένη έλευση της άνοιξης έχει δυσκολέψει το έργο των συνεργείων. Έχοντας μόλις τέσσερις μήνες στη διάθεσή τους για να πετύχουν το στόχο τους, οι χρυσοθήρες γνωρίζουν πως κάθε δευτερόλεπτο είναι σημαντικό. Και δεν είναι διατεθειμένοι να το βάλουν κάτω. Αντιμέτωποι με μηχανικές βλάβες, με το αφιλόξενο φυσικό περιβάλλον του Γιούκον αλλά και ο ένας με τον άλλο, αυτοί οι ανταγωνιστικοί και επίμονοι άντρες «καίγονται» από τον πυρετό του χρυσού και έχουν επιστρέψει αποφασισμένοι να τα δώσουν όλα...\nΠέμπτη 12 Νοεμβρίου Novasports 1 & Novasports 2 HD στις 20:00\n«Ευρωλίγκα Αναντόλου Εφές-Ολυμπιακός» (Ζ) Η Εφές του Ντούσαν Ιβκοβιτς φιλοξενεί τον Ολυμπιακό στην Τουρκία στο πλαίσιο της 5ης αγωνιστικής στη φάση των ομίλων της Ευρωλίγκα. Οι «ερυθρόλευκοι», την τελευταία φορά που αγωνίστηκαν στο ίδιο γήπεδο, έχασαν με 84-70 για την περσινή φάση του Top 16.\nΠέμπτη 12 Νοεμβρίου Novasports 2 & Novasports 2 HD στις 20:00\nΠέμπτη 12 Νοεμβρίου Novacinema 1 & Novacinema 1 HD στις 22:00\n«Πολύ καλά κορίτσια» (Πρεμιέρα)\nΚοινωνική, 2013, Σκηνοθεσία: Ναόμι Φόνερ, Ηθοποιοί: Ντακότα Φάνινγκ, Ελίζαμπεθ Όλσεν, Ντέμι Μουρ Δύο κολλητές φίλες που μόλις τέλειωσαν το Λύκειο, περνούν το τελευταίο τους ανέμελο καλοκαίρι στη Νέα Υόρκη και αποφασίζουν να χάσουν την παρθενιά τους πριν πάνε στο πανεπιστήμιο το φθινόπωρο. Όμως και οι δύο θα ερωτευτούν το ίδιο αγόρι…\nΠαρασκευή 13 Νοεμβρίου E! Entertainment στις 20:00\n«Christina Milian turned up 2» (Πρεμιέρα κύκλου)\nΟι εντάσεις και τα δράματα επιστρέφουν αυτόν το μήνα στο Ε!, με τον ολοκαίνουριο δεύτερο κύκλο της σειράς στην οποία πρωταγωνιστεί η Κριστίνα Μίλιαν και η «φασαριόζικη», τρυφερή, πεισματάρικη και πολυτάλαντη κουβανο-αμερικανική οικογένειά της. Από τα εφηβικά της χρόνια, η Κριστίνα ζει μπροστά στα φώτα της δημοσιότητας. Επιτυχημένα τραγούδια, εμφανίσεις σε ταινίες και κυνήγι από τους παπαράτσι έρχονται και παρέρχονται, όμως η μία σταθερή παράμετρος στη ζωή της υπήρξε πάντα η οικογένειά της. Τον Νοέμβριο συντονιστείτε στο Ε!, ακολουθήστε την στην καθημερινότητά της και μάθετε τα πάντα για την καριέρα της, την προσωπική της ζωή και τη σχέση της που έχει με την οικογένειά της: την αυταρχική μητέρα και μάνατζέρ της, τις αδελφές της Ντανιέλ και Λίζι και την αξιολάτρευτη κόρη της Βάιολετ!\nΠαρασκευή 13 Νοεμβρίου Novacinema 3 στις 23:00\nΘρίλερ φαντασίας, 2013, Σκηνοθεσία: Αλεξάντερ Αζά, Ηθοποιοί: Ντάνιελ Ράντκλιφ, Τζούνο Τεμπλ Μετά τον περίεργο θάνατο της αγαπημένης του, ο Ig βρίσκεται ύποπτος για την δολοφονία της. Την επόμενη μέρα της δολοφονίας, μετά από ένα άσχημο μεθύσι ξυπνά και διαπιστώνει πως στο κεφάλι του έχουν φυτρώσει κέρατα…\nΣάββατο 14 Νοεμβρίου Novasports 2 & Novasports 2 HD στις 16:00\n«Παίζουμε Ελλάδα» (Ζ) Άλλο ένα… μπασκετικό απόγευμα στα κανάλια Novasports. Παρακολουθήστε λεπτό προς λεπτό τις αναμετρήσεις Λάυριο-Ρέθυμνο, Κόροιβος-Αρης, Καβάλα-Κηφισιά και ΠΑΟΚ-Κολοσσός Ρ. για την 6η αγωνιστική της Basket League.\nΣάββατο 14 Νοεμβρίου Novacinema 1 & Novacinema 1 HD στις 22:00\n«Το μυστικό της ευτυχίας» (Πρεμιέρα)\nΚωμωδία, 2014, Σκηνοθεσία: Πίτερ Τσέλσομ, Ηθοποιοί: Σάιμον Πεγκ, Ρόζαμουντ Πάικ, Ζαν Ρενό, Κρίστοφερ Πλάμερ Ο Hector είναι ένας εκκεντρικός ψυχίατρος που ζει στο Λονδίνο. Ο ίδιος, όπως άλλωστε και οι ανικανοποίητοι ασθενείς του, περνάει υπαρξιακή κρίση. Μία μέρα, οπλισμένος με πολύ κουράγιο και παιδική περιέργεια, θα αποδράσει από την ήρεμη και προστατευμένη ζωή του για μια παγκόσμια αναζήτηση της ευτυχίας…\n«Η Έξοδος: Θεοί και Βασιλιάδες» - Άλλη μία υπερπαραγωγή, έρχεται στα κανάλια Novacinema!\nΚυριακή, 15 Νοεμβρίου, στις 22:00, στα Novacinema 1 και Novacinema 1 HD\nΗ ταινία «Η Έξοδος: Θεοί και Βασιλιάδες» η οποία πραγματεύεται μία από τις σημαντικότερες ιστορίες της ανθρωπότητας, τη βιβλική ιστορία του Μωυσή, έρχεται σε Α’ τηλεοπτική προβολή την Κυριακή 15 Νοεμβρίου, στις 22:00, στα Novacinema 1 και Novacinema 1 HD.\nΟ δύο φορές υποψήφιος για τη Χρυσή Σφαίρα και τρεις φορές υποψήφιος για Όσκαρ, σκηνοθέτης Ρίντλεϊ Σκοτ («Ο μονομάχος»), ζωντανεύει στη μεγάλη οθόνη το βιβλικό έπος, χτίζοντας μοναδικά τους κεντρικούς χαρακτήρες και βάζοντας την προσωπική του σκηνοθετική σφραγίδα. Όταν ο Μωυσής δεν θα διστάσει να τα βάλει με μια από τις πιο ισχυρές αυτοκρατορίες της Ιστορίας, και να ηγηθεί της προσπάθειας των σκλαβωμένων Ισραηλιτών να βρεθούν ένα βήμα πιο κοντά στη λύτρωσή τους, θα βρει απέναντί του, την ισχυρή αντίσταση του Φαραώ της Αιγύπτου, Ραμσή. Στον πρωταγωνιστικό ρόλο αυτής της μοναδικής επικής περιπέτειας συναντάμε τον βραβευμένο με Όσκαρ, Κρίστιαν Μπέιλ («Ο Σκοτεινός Ιππότης», «Οδηγός Διαπλοκής»), ενώ τον Ραμσή υποδύεται ο Τζόελ Έντγκερτον. Ανάμεσα στους πρωταγωνιστές συναντάμε επίσης και τους Σιγκούρνι Γουίβερ, Μπεν Κίνγκσλεϊ και Τζον Τορτούρο. Η ταινία μετά την προβολή της, θα είναι διαθέσιμη στις υπηρεσίες Nova On Demand και Nova GO, ώστε οι συνδρομητές των κινηματογραφικών καναλιών της Nova να μπορούν να την απολαύσουν, όποτε εκείνοι θέλουν και όπου και αν βρίσκονται!\nΔευτέρα 16 Νοεμβρίου Discovery Showcase HD στις 22:00\n«Οι πρωταθλητές των μπάρμπεκιου» (Νέο επεισόδιο)\nΟι αγαπημένοι πρωταθλητές των μπάρμπεκιου επιστρέφουν! Οι καλύτεροι ψήστες συμμετέχουν σε διαγωνισμούς με σκοπό την ανάδειξη του «βασιλιά των μπάρμπεκιου». Στο δεύτερο κύκλο της σειράς, όλοι διεκδικούν το στέμμα του νικητή που κατέχει ο Μάιρον Μίξον. Μπορεί να είναι οι κορυφαίοι του είδους, αλλά κάθε διαγωνισμός είναι μια σκληρή δοκιμασία με απρόβλεπτη εξέλιξη. Γνωρίστε τους σταρ της ψησταριάς και δείτε τι σημαίνει να δίνεις μάχες πάνω στα κάρβουνα!\nΤρίτη 17 Νοεμβρίου Novasports 2 & Novasports 2 HD στις 19:00\n«Πόλο Ανδρών FINA World League Ελλάδα-Γεωργία»\nΗ Εθνική ομάδα πόλο των ανδρών υποδέχεται την αντίστοιχη της Γεωργίας για τη 2η αγωνιστική της προκριματικής φάσης στο FINA World League. Στην πρεμιέρα, η Ελλάδα είχε συντρίψει εντός έδρας τη Ρουμανία με 17-3.\nΤρίτη, 17 Νοεμβρίου, στις 22:10, στα Novacinema 1 και Novacinema 1 HD\nΗ βασισμένη στο αυτοβιογραφικό best seller βιβλίο της Σέριλ Στρέιντ ταινία, «Άγρια», με τις συγκλονιστικές ερμηνείες των Ρις Γουίδερσπουν και Λόρα Ντερν (υποψήφιες για Όσκαρ Α’ και Β’ Γυναικείου ρόλου αντίστοιχα), έρχεται σε Α’ τηλεοπτική προβολή την Τρίτη 17 Νοεμβρίου, στις 22:10, στα Novacinema 1 και Novacinema 1 HD. Η υπέροχη αυτή ταινία αφηγείται την ιστορία της Στρέιντ, η οποία μετά από μια σειρά δυσάρεστων γεγονότων, αποφασίζει να τα αφήσει όλα πίσω της και να φύγει για ένα ταξίδι αυτογνωσίας στην άγρια φύση. Την σκηνοθεσία υπογράφει ο Ζαν Μαρκ Βαλέ («Dallas Buyers Club»). Η ταινία μετά την προβολή της, θα είναι διαθέσιμη στις υπηρεσίες Nova On Demand και Nova GO, ώστε οι συνδρομητές των κινηματογραφικών καναλιών της Nova να μπορούν να την απολαύσουν, όποτε εκείνοι θέλουν και όπου και αν βρίσκονται!\nΤρίτη 17 Νοεμβρίου National Geographic Channel στις 22:00\n«Πώς να κερδίζετε στα πάντα» (Πρεμιέρα)\nΗ νέα σειρά του National Geographic Channel «Πώς να κερδίζετε στα πάντα» θα σας δώσει τα εφόδια να είστε πιο γρήγοροι, εύστροφοι, πετυχημένοι, ακόμη και δημοφιλείς στις παρέες σας. Θα δείτε το όνομά σας να ξεχωρίζει στο χώρο εργασίας, θα είστε αυτός που θα βάλει το νικητήριο γκολ στον μοιραίο αγώνα και δεν θα κάνετε ποτέ ξανά λάθη που σας εκθέτουν. Και κανείς δεν θα γνωρίζει ότι οι εκπληκτικές σας επιδόσεις είναι θέμα μαθηματικών, φυσικής, χημείας, ψυχολογίας - και βεβαίως λίγης τύχης και καλού συγχρονισμού. Πίσω από το «Πώς να κερδίζετε στα πάντα» βρίσκεται ένας χαρισματικός οικοδεσπότης και μία ομάδα από διαφορετικές προσωπικότητες που τον πλαισιώνουν μπροστά στις κάμερες. Κάθε επεισόδιο προβάλλει μία σειρά καθημερινών καταστάσεων που κρύβουν παγίδες και τον τρόπο να τις αντιμετωπίσετε αποτελεσματικά και να βγείτε νικητές, εξηγώντας την επιστήμη που κρύβεται πίσω από αυτές και «ζωντανεύοντας» την εκάστοτε κατάσταση με ρεαλιστικές αναπαραστάσεις.\nΤετάρτη 18 Νοεμβρίου Animal Planet στις 19:15\n«Εντυπωσιακά ενυδρεία» (Νέο επεισόδιο)\nΟ πέμπτος κύκλος της σειράς επιστρέφει και μαζί του οι συνεργάτες, φίλοι και ανταγωνιστές Γουέιντ Κινγκ και Μπρετ Ρέιμερ για να συνεχίσουν το έργο τους στην μεγαλύτερη εταιρεία κατασκευής ενυδρείων στην Αμερική, την Acrylic Tank Manufacturing (ATM). Σε αυτόν τον κύκλο επεισοδίων, ο εγγαστρίμυθος Τζεφ Ντάνχαμ θέλει ένα ενυδρείο εμπνευσμένο από το θέατρο και τους χαρακτήρες που υποδύεται, τον Πίνατ, τον Γουόλερ και τον Αχμέντ, καθώς επίσης και έναν πολυέλαιο. Ακόμα, οι δύο φίλοι προσπαθούν να εκμεταλλευτούν την αγάπη του Γκάμπριελ Ινγκλέσιας για τα παλιά λεωφορεία και να κατασκευάσουν ένα μοναδικό σετ ενυδρείων, μία ληστεία όμως στην εταιρεία μπορεί να φρενάρει τα σχέδια τους. Και αργότερα, στην εταιρεία επικρατεί αναβρασμός, όταν μαθαίνουν πως ο διάσημος Ντέιβιντ Χάσελχοφ θέλει τη βοήθεια τους: ο Ντέιβιντ είναι έμπειρος δύτης και θα ήθελε πολύ ένα ενυδρείο με καρχαρίες στο σπίτι του!\nΤετάρτη 18 Νοεμβρίου Novasports 2 & Novasports 2 HD στις 19:00\n«Eurocup Ζολνόκι-ΠΑΟΚ» (Ζ)\nO ΠΑΟΚ αντιμετωπίζει στην Ουγγαρία την πρωταθλήτρια Ζολνόκι στο πλαίσιο της 6ης αγωνιστικής της φάσης των ομίλων στο Eurocup. Στο παιχνίδι του πρώτου γύρου, ο «Δικέφαλος» είχε νικήσει στη Θεσσαλονίκη με 72-69.\nΠέμπτη 19 Νοεμβρίου Novasports 1 & Novasports 2 HD στις 20:00\n«Κακή εκπαίδευση» «La mala education»\nΑστυνομική μυστηρίου, 2004, Σκηνοθεσία: Πέδρο Αλμοδόβαρ, Ηθοποιοί: Γκαέλ Γκαρσία Μπερνάλ, Φέλε Μαρτίνεθ, Χαβιέ Καμάρα\nΣτην Ισπανία της δεκαετίας του ΄60 δύο αγόρια, ο Enrique και ο Ignacio φοιτούν σε αυστηρό θρησκευτικό σχολείο. Κάτω από δύσκολες συνθήκες θα γνωρίσουν το φόβο, την πειθαρχία, τον έρωτα και τον κινηματογράφο. Ο πατέρας Manolo, καθηγητής τους στη φιλολογία και διευθυντής του σχολείου, θα βρεθεί πολύ κοντά στα δυο παιδιά…\nΠαρασκευή 20 Νοεμβρίου Discovery Channel\n«Τα εντυπωσιακά μαγικά του Τρόι» (Νέο επεισόδιο)\nΟ πρώτος κύκλος της σειράς μάς έπεισε ότι ο Τρόι δεν είναι ένας συνηθισμένος 26χρονος. Τώρα, έρχεται με τον δεύτερο κύκλο της σειράς, με ακόμα περισσότερα εκπληκτικά κόλπα και ψευδαισθήσεις. Επιστρέφει στους δρόμους του Λονδίνου, αφήνοντας άναυδους τους επισκέπτες στο Μουσείο Φυσικής Ιστορίας, και πραγματοποιώντας ένα από τα πιο τρομακτικά κόλπα του σε μία βραδινή ξενάγηση με θέμα τα φαντάσματα. Στη συνέχεια, ο Τρόι πηγαίνει στο Λιούισαμ, όπου καταπλήσσει το πλήθος με ένα κόλπο σε μία αγορά, και οι θαμώνες ενός Ιαπωνικού εστιατορίου απολαμβάνουν ένα γεύμα το οποίο δεν θα ξεχάσουν ποτέ!\nΠαρασκευή 20 Νοεμβρίου Novasports 2 & Novasports 2 HD στις 21:00\n«Ευρωλίγκα Παναθηναϊκός-Λοκομοτίβ Κ.» (Ζ)\nΟ Παναθηναϊκός φιλοξενεί στο ΟΑΚΑ τη Λοκομοτίβ Κουμπάντου Γιώργου Μπαρτζώκα για την 6η αγωνιστική της φάσης των ομίλων στην Ευρωλίγκα. Στο παιχνίδι του πρώτου γύρου, οι «πράσινοι» είχαν ηττηθεί με 81-70.\nΣάββατο 21 Νοεμβρίου Novasports 1 & Novasports 1 HD στις 19:30\n«Super League Ελλάδα 2015-16 Παναθηναϊκός-Ολυμπιακός» (Ζ)\nΤο μεγάλο ντέρμπι ανάμεσα στον Παναθηναϊκό και τον Ολυμπιακό στη Λεωφόρο δεσπόζει στο πρόγραμμα της 11ης αγωνιστικής για το πρωτάθλημα της Super League. Για τους «πράσινους» είναι ίσως η τελευταία ευκαιρία να μείνουν μέσα στο παιχνίδι του τίτλου απέναντι στους «ερυθρόλευκους» που με νίκη κάνουν το σημαντικότερο βήμα για την κατάκτηση και του φετινού πρωταθλήματος.\nΣάββατο 21 Νοεμβρίου Novacinema 1 & Novacinema 1 HD στις 22:00\n«Τέλεια οικογένεια» «Una Famiglia perfeta»(Πρεμιέρα)\nΚωμωδία, 2012, Σκηνοθεσία: Πάολο Τζενοβέσε, Ηθοποιοί: Σέρτζιο Καστελίτο, Μάρκο Τζιαλίνι Ο Λεόνε είναι πλούσιος και μυστηριώδης, αλλά πάνω από όλα μόνος. Έτσι, φτάνει στο σημείο να προσλάβει μια ομάδα ηθοποιών, για να παραστήσουν την οικογένεια που ποτέ δεν είχε. Το «έργο» διαδραματίζεται την παραμονή των Χριστουγέννων, αλλά το υποτιθέμενο μαγικό και παραδοσιακό δείπνο της χρονιάς μετατρέπεται σε εφιάλτη για όλους όσοι γίνονται στόχος των ιδιοτροπιών και του κυνισμού του Λεόνε.\nΚυριακή, 22 Νοεμβρίου, στις 22:00, στα Novacinema 1 και Novacinema 1 HD\nΗ τρίτη συναρπαστική συνέχεια της σειράς ταινιών δράσης «H Αρπαγή», σε σκηνοθεσία του Ολιβιέ Μεγκατόν, έρχεται σε Α’ τηλεοπτική προβολή την Κυριακή 22 Νοεμβρίου, στις 22:00, στα Novacinema 1 και Novacinema 1 HD.\nΟ Λίαμ Νίσον επιστρέφει στον ρόλο του σκληρού πρώην μυστικού πράκτορα, Μπράιαν Μιλς, ο οποίος θα βρεθεί μπροστά στη μεγαλύτερη πρόκληση που έχει αντιμετωπίσει ως τώρα, δεδομένου ότι αναλαμβάνει να πάρει το νόμο στα χέρια του και να εκδικηθεί για τη δολοφονία της πρώην συζύγου του, όντας κατηγορούμενος. Με γρήγορο μοντάζ, σεναριακές ανατροπές και έντονη δράση, το εκπληκτικό αυτό φιλμ θα ανεβάσει την αδρεναλίνη των συνδρομητών των κινηματογραφικών καναλιών Novacinema στα ύψη. Τον εξαιρετικό Λίαμ Νίσον πλαισιώνουν οι Φόρεστ Γουίτακερ και Φάμκε Γιάνσεν. Η ταινία μετά την προβολή της, θα είναι διαθέσιμη στις υπηρεσίες Nova On Demand και Nova GO, ώστε οι συνδρομητές των κινηματογραφικών καναλιών της Nova να μπορούν να την απολαύσουν, όποτε εκείνοι θέλουν και όπου και αν βρίσκονται!\nTρίτη 24 Νοεμβρίου Novacinema 1 & Novacinema 1 HD στις 22:10\n«Τίποτα δεν τελειώνει κύριε Κόλινς» (Πρεμιέρα)\nΚομεντί, 2015, Σκηνοθεσία: Νταν Φόγκελμαν, Ηθοποιοί: Αλ Πατσίνο, Ανέτ Μπένινγκ, Τζένιφερ Γκάρνερ Ο Ντάνι Κόλινς είναι ένας 65άρης ροκ σταρ, παραδομένος στις καταχρήσεις και τη ρουτίνα. Όταν φτάνει στα χέρια του ένα γράμμα που του είχε γράψει πριν από δεκαετίες ο Τζον Λένον, εμπνεόμενος από το ταλέντο του, ο Κόλινς αποφασίζει να κόψει τα ναρκωτικά, να ξαναβρεί τον αποξενωμένο γιο του και να αναζητήσει την παλιά έμπνευσή του…


Ο παίκτης του NBA που έπαιξε με δυο διαφορετικές ομάδες. Στον ίδιο αγώνα | Contra.gr\nΟι Νετς καταθέτουν ένσταση για τη διεξαγωγή του αγώνα που γίνεται δεκτή και ο κομισάριος Λάρι Ο' Μπράιαν αποβάλει τον Πάουερς για 5 αγώνες, με την αιτιολογία ότι " δεν συμμορφώθηκε με τους κανόνες της Λίγκας". Ο κομισάριος ζήτησε να επαναληφθεί το παιχνίδι από τη στιγμή που δόθηκαν οι αλλεπάλληλες τεχνικές ποινές, δηλαδή από το 5:50 της 3ης περιόδου. Κάτι τέτοιο, τηρουμένου και του προγράμματος των αγώνων, δεν μπορεί να συμβεί πριν από τις 23 Μαρτίου του επομένου έτους. Περίπου ένα μήνα πριν, ένα πολύπλοκο deal ανταλλαγής παικτών περιλαμβάνει τις ομάδες: οι Χάρβεϊ Κάτσινγκς και Ραλφ Σίμσον μαζί με ένα χρηματικό ποσό δίνονται από τους Σίξερς ως αντάλλαγμα για τους Μάνι και Σκίνερ.


Κεντρική σελίδα Επίκαιρα κείμενα 2013 ΕΛΛΗΝΙΚΕΣ ΤΡΑΠΕΖΕΣ ΣΤΟ ΣΤΟΧΑΣΤΡΟ ΤΩΝ ΓΕΡΜΑΝΩΝ\n«Εγώ θέλω καλές τράπεζες. Δεν με νοιάζει αν είναι γαλλικές, ιταλικές ή αμερικανικές»,απάντησε ο διαβόητος Προβόπουλος στη Βουλή (10/4/2013) για το αν ανησυχεί για το ενδεχόμενο αφελληνισμού των τραπεζών. Δεν είπε όμως όλη την αλήθεια, επειδή από την ευρωζώνη μόνο γερμανικές τράπεζες ή δορυφορικές τους μπορούν ν’ αρπάξουν τις ελληνικές. Ούτε οι γαλλικές μπορούν, αφού η Credit Agricole (Εμπορική) και η Societe Generale (Γενική) έφυγαν άρον-άρον από την Ελλάδα με τεράστιες ζημιές, καθώς και η πορτογαλική Milenium, ούτε οι ιταλικές τράπεζες, που έχουν τεράστια διαρροή καταθέσεων και αρκετές είναι στα πρόθυρα χρεοκοπίας, όπως πρόσφατα η Monte dei Paschi.\nΗ απληστία των ιδιωτών τραπεζιτών και των γκόλντεν μπόις τους γέμισε με «φούσκες» όλο τον κόσμο κι έτσι χρεοκόπησαν τις τράπεζές τους, προκαλώντας την παγκόσμια οικονομική κρίση. Πρόλαβαν, βέβαια, ν’ αποκομίσουν μυθώδη ποσά ως προσωπικά αμοιβές.\nΟι ΗΠΑ, για να σώσουν τις τράπεζές τους, τις χρηματοδοτούν, «κόβοντας» πληθωρικό δολάριο. Στην ευρωζώνη η Γερμανία επέβαλε τη χρηματοδότησή τους από τους φορολογούμενους, είτε χωρίς αλλαγή ιδιοκτησίας, είτε με πώλησή τους σε ιδιώτες μετά από πρόσκαιρη κρατικοποίησή τους. Την Κύπρο την έχει οδηγήσει στην καταστροφή, ανατρέποντας κάθε κανόνα της Ε.Ε. και της ευρωζώνης, δημεύοντας τις καταθέσεις, για να «εξυγιανθούν» οι τράπεζές της, μέτρο που θέλει να εφαρμόσει και στις άλλες χώρες πλην του εαυτού της και των βόρειων υποτακτικών της, ώστε να επωφεληθεί από τη διαρροή καταθέσεων προς τις τράπεζές τους. Έτσι η κρίση συνεχώς βαθαίνει.\nΟι ελληνικές τράπεζες έως το 2009 εμφάνιζαν τεράστια κέρδη. Από το 2010, όμως, άρχισαν να έχουν ζημιές, λόγω των μνημονίων, που προκάλεσαν αύξηση των μη εξυπηρετουμένων δανείων, επειδή αυξήθηκαν η ανεργία και τα λουκέτα και μειώθηκαν δραματικά τα εισοδήματα. Επέβαλαν επίσης δύο αλλεπάλληλα «κουρέματα» ελληνικών ομολόγων (PSI) το 2011 και το 2012, που μεγάλο μέρος τους κατείχαν ελληνικές τράπεζες, ενώ η κατάσταση της χώρας έχει προκαλέσει φυγή των μεγαλοκαταθετών στο εξωτερικό. Οι καταθέσεις των μικροκαταθετών έτσι κι αλλιώς μειώνονται δραστικά ή μηδενίζονται από τα αλλεπάλληλα χαράτσια, που έχει επιβάλει η ξένη κατοχή. Έτσι οι τράπεζες δεν έχουν ρευστά διαθέσιμα για να χρηματοδοτούν παραγωγικές δραστηριότητες. Αν δεν έχουν χρεοκοπήσει ακόμη, αυτό οφείλεται στο ότι απομυζούν τους Έλληνες φορολογούμενους με τις κρατικές εγγυήσεις που τους δίνουν οι κατοχικές κυβερνήσεις, δηλ. ρευστά και ομόλογα, που ανέρχονται μέχρι σήμερα σε 168 δις, χωρίς να υπολογίζονται τα 50 δις των ανακεφαλαιοποιήσεων. Μόνο με τις κρατικές εγγυήσεις δανείζονται από την ΕΚΤ. Εκτός από τις εγγυήσεις, στις πλάτες του ελληνικού λαού έχουν φορτώσει, με πρωταγωνιστή τον Προβόπουλο, τις «κακές» τράπεζες, δηλ. τα χρέη και τις υποχρεώσεις της Proton Bank του Λαυρεντιάδη, της ΑΤΕ (την «καλή» τη χάρισαν στο Σάλλα) και πρόσφατα του ΤΤ (η «καλή» του τράπεζα θα πουληθεί).\nΗ Εθνική δεν έχει μεγαλομέτοχο. Τις περισσότερες μετοχές της κατέχουν ασφαλιστικά ταμεία, η Εκκλησία, ιδρύματα και κληροδοτήματα, καθώς και ιδιώτες επενδυτές. Τα ασφαλιστικά ταμεία (ΙΚΑ, Ο.Α.Ε.Ε. κ.λπ.) που μετέχουν (16% με μετοχές ονομαστικής αξίας 150 εκ.) έχουν χάσει περί τα 70 εκ. από το τέλος του 2012, λόγω πτώσης των μετοχών της Εθνικής στο Χρηματιστήριο, που θυμίζει μέρες του 1999. Θα χάσουν τις μετοχές τους αν η Εθνική περιέλθει στο ταμείο χρηματοπιστωτικής σταθερότητας (ΤΧΣ), εφόσον η τράπεζα δε βρει το 10% της επανακεφαλαιοποίησης, αδυνατώντας να πληρώνουν συντάξεις μετά και τα «κουρέματα».\nΔε θέλουν τη συγχώνευση, όμως, οι ξένοι τραπεζίτες και οι Γερμανοί, που θέλουν να ελέγχουν την Εθνική, επειδή κατέχει περιουσία. Είπαν απροκάλυπτα ότι τόσο μεγάλη τράπεζα δύσκολα μπορεί να πουληθεί. Γι’ αυτό οι τροϊκανοί απαγόρευσαν με διάφορα προσχήματα τη συγχώνευση, εξευτελίζοντας πλήρως το θλιβερό Σαμαρά, που θριαμβολογούσε γι’ αυτή, ότι θα φέρει ρευστότητα και ανάκαμψη. Πρωθυπουργός υπό πλήρη κηδεμονία της νέας κατοχής.\nΣτη μεθόδευση των τροϊκανών συμμετέχει και ο διαβόητος Προβόπουλος, ο οποίος μια εβδομάδα πριν από την απαγόρευση των τροϊκανών εμφανιζόταν στη ΝΕΤ ως υποστηρικτής της συγχώνευσης. Όπως κατήγγειλε ο σύλλογος υπαλλήλων της Εθνικής Τράπεζας, η Τράπεζα της Ελλάδας δε δίνει άδεια για συμμετοχή των ιδιωτών επενδυτών στην αύξηση του μετοχικού κεφαλαίου της ΕΤΕ, με αποτέλεσμα να μην υπάρχει ευχέρεια συμμετοχής και των παλαιών μετόχων σε ποσοστό 10% επί της αύξησης του μετοχικού κεφαλαίου. Κάτι που αποτελεί προϋπόθεση για τη διατήρηση της Τράπεζας υπό ελληνικό έλεγχο. Τα ασφαλιστικά ταμεία, ακόμη κι αν είχαν χρήματα για την επανακεφαλαιοποίηση, που δεν τα έχουν, θα είχαν συμμετοχή στην αύξηση του μετοχικού κεφαλαίου, που δε θα μετρούσε στο όριο του 10% που απαιτείται για την ιδιωτική συμμετοχή, λέει ο Προβόπουλος, καθώς πρόκειται για κρατική συμμετοχή, άρα κρατική ενίσχυση κι αυτό το απαγορεύει το μνημόνιο! Στην Εθνική θυμήθηκαν την απαγόρευση των κρατικών ενισχύσεων, ενώ στις ιδιωτικές τις επιτρέπουν!\nΘέλουν να κρατικοποιηθεί η Εθνική και μετά να πουληθεί το 20% έως 25% σε ξένους, για να ελέγχουν αυτοί πλήρως την οικονομία. Αν αυτό πραγματοποιηθεί, θα ξεπεράσει ακόμα και την περίοδο της προηγούμενης γερμανικής κατοχής (1941-1944), οπότε έγιναν πολλές προσπάθειες για να λεηλατηθεί η περιουσία της Εθνικής Τράπεζας από τους Ναζί και τους συνεργάτες τους. Οι υπάλληλοι της Τράπεζας και τα στελέχη της έδωσαν αγώνες τότε για να το αποτρέψουν. Θα πέσει τώρα με τη νέα κατοχή;


PANELIAKOS, Boston USA: Ο π. Νικόλαος Ιωνάς αποχαιρετά ενορίτες και συνεργάτες στην Αγία Τριάδας Σικάγου\nΟ π. Νικόλαος Ιωνάς αποχαιρετά ενορίτες και συνεργάτες στην Αγία Τριάδας Σικάγου\nΟ π. Νικόλαος Ιωνάς κατα την Κυριακή της Σταυροπροσκυνήσεως. Φωτογραφία παραχωρηθείσα από τον π. Νικόλαο Ιωνά\nΣΙΚΑΓΟ. Ο μέχρι τώρα ιερατικός προϊστάμενος της ιστορικής κοινότητας Αγίας Τριάδος του Σικάγου, της οποίας ο ναός πουλήθηκε τελικά όπως έγραψε ο «Εθνικός Κήρυκας», π. Νικόλαος Ιωνάς, με επιστολή του αποχαιρετά τους ανθρώπους της κοινότητας, τους οποίους αγάπησε και τον αγάπησαν. Πριν από τον π. Νικόλαο, ο οποίος είχε διοριστεί πριν δυόμισι περίπου χρόνια, στην κοινότητα ιεράτευσε επί 58 χρόνια ο π. Γεώργιος Καλούδης, ο οποίος συνέχισε να είναι εκεί κι όταν ακόμα διορίσθηκε ο π. Νικόλαος.\nΣτην αποχαιρετιστήρια επιστολή του με ημερομηνία 1η Νοεμβρίου 2019, ο π. Νικόλαος, ανάμεσα στα άλλα, έγραψε και τα εξής: «Αγαπητά μέλη του Ενοριακού Συμβουλίου, αγαπητό υπαλληλικό προσωπικό και αγαπητοί ενορίτες της Αγίας Τριάδος, ο Χριστός εν τω μέσω ημών.\nΚαθότι ο πρωτοσύγκελός μας π. Τιμόθεος Μπακάκος ανέλαβε στις 19 Σεπτεμβρίου 2019 όλα τα διοικητικά καθήκοντα της Αγίας Τριάδος και για τη διατήρηση της ευταξίας και ευπρέπειας, εγώ πρέπει να απέχω από τη λήψη όλων των αποφάσεων της ενορίας, συμπεριλαμβανομένων όλων των αποφάσεων που αφορούν την επιστροφή των δωρεών, το πακετάρισμα και την μεταφορά από τον χώρο της εκκλησίας και την μετακόμιση της κοινότητας της Αγίας Τριάδος».\nΣε άλλο σημείο της επιστολής του, ο π. Νικόλαος έγραψε πως «η μεγάλη μου αγάπη για την ενορία μας και ο συναισθηματισμός που συνοδεύεται με αυτήν την αγάπη με έχει εκδαπανήσει, επηρεάζοντας κάθε σκέψη και ενέργειά μου. Αλλά πρέπει να υπενθυμίζω στον εαυτό μου ότι η Αγία Τριάδα δεν ανήκει σε μένα. Η Αγία Τριάδα ανήκει στον Σωτήρα μας μέσω του διορισθέντος ιεράρχη, του Μητροπολίτη μας».\nΠληροφορεί τους ενορίτες του, λέγοντας: «Καθώς έχω εντολή από τον Σεβασμιώτατο, θα συνεχίσω να υπηρετώ τις λειτουργικές και μυστηριακές ανάγκες της κοινότητας, ενώ ο π. Τιμόθεος θα επιλαμβάνεται όλα τα διοικητικά θέματα. Κι αυτό θα συνεχίσει έως ότου ο Σεβασμιώτατος αποφασίσει διαφορετικά.\nΔεν γνωρίζουμε το μέλλον. Οσον αφορά εμένα, ο καθένας από εσάς θα είσθε μέσα στην καρδιά μου για πάντα».\nΥπογραμμίζεται ότι ο Μητροπολίτης Ναθαναήλ έχει απαγορεύσει στον π. Νικόλαο Ιωνά να προβαίνει σε δηλώσεις ή συνεντεύξεις στα Μέσα Ενημέρωσης, για την κατάσταση στην οποία είχε περιήλθε η κοινότητα της Αγίας Τριάδας, η οποία τελικά έχασε τον περικαλλή ναό της, πράγμα πρωτόγνωρο στα ιστορικά χρονικά της εκκλησιαστικής ζωής στην Αμερική και ιδιαίτερα του Σικάγου.\nΟπως ήδη έγραψε ο «Ε.Κ.» και μία δεύτερη εικόνα της Παναγίας, λέγεται ότι κλαίει. Η πρώτη εικόνα που έκλαιγε μεταφέρθηκε με εντολή του Μητροπολίτη Ναθαναήλ στον Καθεδρικό Ναό του Σικάγου, προκειμένου να την παρακολουθεί ο ίδιος αν εξακολουθεί να κλαίει και να αποφανθεί ανάλογα.


Εκδήλωση - συναυλία ενάντια στη συμφωνία για τις βάσεις στην Καλαμαριά | goTHESS.gr Top\nΕκδήλωση - συναυλία ενάντια στη συμφωνία για τις βάσεις στην Καλαμαριά\nΕκδήλωση την Πέμπτη 7 Νοέμβρη διοργανώνουν φορείς της Καλαμαριάς στις 6:30 μ.μ. στην πλατεία Δημαρχείου.\nΗ συναυλία εντάσσεται στο πρόγραμμα δράσεων που αποφάσισαν φορείς της περιοχής μετά από κάλεσμα της Επιτροπής Ειρήνης, για να καταγγελθεί η αμοιβαία αμυντική συνεργασία ΗΠΑ - Ελλάδας και παράλληλα να καταδικαστεί η νέα εισβολή της Τουρκίας στη Συρία.\nΗ εκδήλωση σε περίπτωση βροχής θα γίνει στο θεατράκι Χιλής.\nΣτη συναυλία θα συμμετέχουν: Γ. Αετόπουλος, Μ. Αλεξανδροπούλου, Κ. Καρμπάς, Α. Κυζιρίδης, Λ. Μουλαγιαννιός, Σ. Μπαλλάς, Κ. & Β. Πρατσινάκης, Ν. Ταλέας, Μ. Φραγούλη, και το ρεμπέτικο σχήμα της Πριγκιπέσσας.


##### Πολυ ραντεβου ΔΩΡΕΑΝ – ΔΩΡΕΑΝ: Tην Κυριακή ραντεβού στην μεγάλη γιορτή της.\nΟσες φορές όμως έτυχε να καλέσω για ραντεβού, όλοι μου λέγανε παραδόξως πως είχανε. Πολύ καλός ιατρός, αναλυτικός και συνεννοήσιμος!!. Δωρεάν εξέταση δέρματος – Κλείστε άμεσα ραντεβού. Πηγα για Λονδίνο dating τοποθεσίες κριτικές βεβαιωση, ραντβεου ολα πολυ ραντεβου ΔΩΡΕΑΝ ηταν πολυ ραντεβου ΔΩΡΕΑΝ σχολαστικος και εκανε.\nΕΟΠΥΥ στην Κάτω Τούμπα. Βρες άμεσα το επόμενο διαθέσιμο ραντεβού και κλείσε δωρεάν! Ομορφο περιβάλλον ευγενικα κ πολυ καλή επιστήμονες ολα τα άτομα ΔΩΕΑΝ βρίσκονται στον χώρο με έκαναν να νοιωσω παρα πολυ ραντεβου ΔΩΡΕΑΝ άνετα απ την πρώτη στιγμή.\nΤη δυνατότητα δωρεάν «κλεισίματος» ραντεβού πολυ ραντεβου ΔΩΡΕΑΝ όλες τις μονάδες ΠΕΔΥ και στα περισσότερα Κέντρα Υγείας θα έχουν από τα μέσα.\nΔωρεάν Λογοθεραπεία στον Δήμο Θεσσαλονίκης – Πώς να κλείσεις ραντεβού. Επεξηγηματικός και ασχολήθηκε πολύ με το θέμα μου. Θεσσαλονίκης. Βρες άμεσα το επόμενο διαθέσιμο ραντεβού και κλείσε δωρεάν! Είναι πολύ ευγενικός και προσιτός πολυ ραντεβου ΔΩΡΕΑΝ, εμπνέει εμπιστοσύνη ΔΩΡΕΕΑΝ πολύ καλός επιστήμονας. Στοματικός Έλεγχος: O γιατρός επιθυμεί να γνωρίζει λεπτομέρειες του περιστατικού σας προκειμένου να σας ενημερώσει για το κόστος. Ενημερώνεστε καθημερινά για τα διαθέσιμα ραντεβού κάθε γιατρού, καθώς έχουν ήδη αφαιρεθεί τα προγραμματισμένα και.\nΠολύ προσεκτική εξέταση. Επεξηγηματικός και ανθρωπινός. Ιατρείο πεντακάθαρο, ο ιατρός πολύ φιλικός και. Ο γιατρός μου ενέπνευσε εμπιστοσύνη και το ιατρείο είναι γενικά πολύ. Από. Ρατνεβου συνεδρίες πραγματοποιούνται στο χώρο των Δημοτικών ιατρείων του Δήμου Θεσσαλονίκης κατόπιν ραντεβού στη.\nΤον τριψήφιο αριθμό 184 για τα τηλεφωνικά ραντεβού με γιατρούς του ΕΟΠΥΥ. ΕΟΠΥΥ στην Αττική. Βρες άμεσα το επόμενο διαθέσιμο πιο αστεία dating πρωτοσέλιδα και κλείσε πλου Πολύ εξυπηρετική με γνώσεις στο αντικήμενό της και το ραντεβού στην ώρα του. Η κλινική εξέταση μέσω ΕΟΠΥΥ ειναι δωρεάν.\nΡέθυμνο. Βρες άμεσα πολυ ραντεβου ΔΩΡΕΑΝ επόμενο διαθέσιμο ραντεβού και κλείσε δωρεάν! O Ραντεβού με ένα καλό άντρα εισαγωγικά ΗΤΑΝ ΠΟΛΥ ΕΜΠΕΙΡΟΣ.ΩΣΤΟΣΟ ΛΟΓΩ. Συνεπεια στην ώρα του ραντεβού και πολύ καλός με την μικρή μου 6 ετών.\nInternet dating τρέλα γερμανικά χρονολόγηση και το γάμο παραδόσεις. Με έκανε να νιώσω πολύ καλά και ήταν σαν να τον γνώριζα χρόνια.Το ιατρείο του πολύ μοντέρνο σε. Μου έκανε πολύ καλή εντύπωση, ασχολήθηκε και ενδιαφέρθηκε για την περίπτωσή μου. Πολύ ευχαριστημένος από την πρώτη συνέδρια. Πολύ καλος, καταρτισμενος, προσεκτικός με ενδιαφέρον, συνδυαζονταε φροντίδα με.\nΚαλλιθέα. Βρες άμεσα το επόμενο διαθέσιμο ραντεβού και κλείσε δωρεάν! Κλείσε το ραντεβού σου για ΔΩΡΕΑΝ ΜΑΚΙΓΙΑΖ για να γνωρίσεις τις εταιρείες City Color Cosmetics GR και wet n wild Greece !!! Δείχνει ενδιαφέρον για να βρει την καλύτερη λύση, πολύ προσιτός, ότι και αν τον ρώτησα απαντήθηκαν Όλα, καθησυχαστικός και πιστευω ότι αν και δεύτερο. Πχ. Όνομα Γιατρού, Πόλη, ΤΚ κλπ.) Άνεργοι. Μεταμόρφωση.\nΒρες άμεσα το επόμενο διαθέσιμο ραντεβού και κλείσε δωρεάν! Εχει γνωση του αντικειμενου πολυ καλη γιατρος. Είναι πολύ ευγενικός και προσιτός. Μου έλυσε διεξοδικά τις απορίες μου σχετικά με το προβλημά μου και μου έφυγε πολυ ραντεβου ΔΩΡΕΑΝ μεγάλο βάρος! Καθαρισμός δοντιών: Πολυ ραντεβου ΔΩΡΕΑΝ γιατρός επιθυμεί να γνωρίζει λεπτομέρειες του περιστατικού σας προκειμένου να σας ενημερώσει για το κόστος.\nΠολύ προσιτός και με κατανόηση, ήταν εξαιρετικά φιλικός και μου ενέπνευσε. Πρώτη φορά που χρειάστηκε να κλείσω ραντεβού πολυ ραντεβου ΔΩΡΕΑΝ του doctoranytime και έμεινα απόλυτα.\nΗ ίδια ήταν πολύ φιλική, μου ενέπνευσε απόλυτη εμπιστοσύνη καθώς και με βοήθησε να.\nPrevious Article Ραντεβού πρώην φίλος του φίλου\nΔΩΡΕΑΝ: Tην Κυριακή ραντεβού στην μεγάλη γιορτή της.\nκαλύτερη, τοποθεσία, γνωριμιών, Γιόρκσαϊρ\nμακρύς, Ίταν, dating\nδωρεάν, ιστοσελίδες, γνωριμιών, Λούισβιλ, KY\nΡαντεβού στο Λιμάνι για δωρεάν δείπνο Καραϊβικής και μοναδικό θέμα συζήτησης, τον έρωτα. Πολύ ευχαριστημένη από τον καθαρισμο που μου έκαναν.\nShaadi γεγονότα ραντεβού ταχύτητας Nesar shaadi, γεγονότα, ραντεβού, ταχύτητας\nΑναλαμβάνει περιστατικά που απαντώνται σε. Καταρτισμένη στο αντικείμενο,συνεπείς κ πολύ ευχάριστη σαν άνθρωπος.\nJoe ραντεβού Σόφια Nikobei Joe, ραντεβού, Σόφια\nδωρεάν, sites, γνωριμιών, δεν, πληρώνουν\nραντεβού, είναι, ο, φύλακας\nο, Ογκούν, κατάσταση, dating, ιστοσελίδα(7)\nΧριστιανός, ανώτερος, ραντεβού, δωρεάν(1)\nonline, dating, POF(8)\nΑυστραλιανή, Ρωσική, dating(9)\nραντεβού, με, τον, προπονητή, κοντά, μου(3)


Η Rivage Dead Sea Bright Skin Mud Mask απολεπίζει, καταπολεμά τις δυσχρωμίες και καθαρίζει την επιδερμίδα φυσικά.\nΗ Rivage Dead Sea Bright Skin Mud Mask είναι πλούσια σε φυσικά απολεπιστικά εκχυλίσματα Rumex και Waltheria, που μειώνουν σημαντικά την εμφάνιση δυσχρωμιών της επιδερμίδας. Η Bright Skin Dead Sea Mud Mask είναι πλούσιο σε μεταλλικά στοιχεία Νεκράς Θάλασσας και φυτικά εκχυλίσματα. Απολεπίζει φυσικά την επιδερμίδα και απομακρύνει τους ρύπους. Ενώ το Rumex Occidentalis και η Waltheria αναστέλλουν τη δραστηριότητα της τυροσινάσης για την πρόληψη του υπερχρωματισμού της επιδερμίδας και συμβάλλουν σημαντικά στη μείωση της εμφάνισης του. Η επιδερμίδα παραμένει ομοιόμορφη και πιο υγιής.\nΕφαρμόστε μια ομοιόμορφη στρώση Bright Skin Facial Mud Mask στο πρόσωπο και το λαιμό, αποφεύγοντας προσεκτικά τις ευαίσθητες περιοχές γύρω από τα μάτια και το στόμα. Μετά από 25-30 λεπτά, όταν η λάσπη έχει στεγνώσει, χρησιμοποιώντας τα δάχτυλά σας τρίψτε με κυκλικές κινήσεις για να πετύχετε την απολέπιση της επιδερμίδας. Πλύνετε την περιοχή του προσώπου και του λαιμού με χλιαρό νερό για να αφαιρέσετε τυχόν κατάλοιπα λάσπης. Ολοκληρώστε την περιποίηση του προσώπου σας με οποιαδήποτε Ενυδατική Κρέμα Προσώπου Rivage.


Αστρολογικό Ημερολόγιο Οκτωβρίου 2021 :: AstroRan\nΦωτογραφία από Sabrina Ripke από το Pixabay\nΟ Οκτώβριος είναι ένας μήνας με ιδιαίτερο αστρολογικό ενδιαφέρον για όλα τα ζώδια. Σημαντικά γεγονότα θα δώσουν το δικό τους χρώμα στις φθινοπωρινές μέρες του μήνα καθώς θα έχουμε σταδιακά την ορθή κίνηση σημαντικών πλανητών. Η δράση το επόμενο διάστημα θα αρχίσει να εκτονώνει τη συσσωρευμένη ενέργεια και όχι πάντα με τον ιδανικό τρόπο. Ιδιαίτερα το δεύτερο 15μερο του μήνα κοντά στην πανσέληνο η εκτόνωση της ενέργειας θα επηρεαστεί από την πρωτόγονη δύναμη του Κριού που πολεμάει χωρίς δεύτερη σκέψη για ό,τι επιθυμεί, συνθήκη που απαιτεί την προσοχή μας. Ο Ήλιος σε ζώδιο της πτώσης του παρέα όλο το μήνα με τον Άρη στην αδυναμία του, όπως επίσης και η Αφροδίτη σε αδυναμία, είναι δείκτες που δηλώνουν ανασφάλειες , φόβους, εντάσεις σε σχέσεις και συνεργασίες αλλά και κοινωνικά οι κόντρες και οι αντιδράσεις με πρόσωπα εξουσίας ή εξουσιαστικές συμπεριφορές θα εκτονωθούν με εντάσεις.\nΠλανητικά Γεγονότα Οκτωβρίου 2021\n06- Οκτωβρίου: Ο Πλούτωνας σε ορθή πορεία στον Αιγόκερω.\nΚαθώς ο Πλούτωνας επιστρέφει σε ορθή πορεία χαρακτηρίζει τον μήνα σαν μήνα αλλαγών, αποκαλύψεων και κρυμμένων μυστικών που θα φέρουν εξελίξεις ανάλογα με το ζώδιο και τον ωροσκόπο του καθενός σε προσωπικό επίπεδο. Σε κοσμικό επίπεδο η κοινωνία θα εκτονώσει την ένταση που έχει συσσωρευτεί καθώς η ενέργεια του Πλούτωνα δίνει μεν την ώθηση για δράση και πρωτοβουλία προκαλεί δε αντιδράσεις και κόντρα, ιδιαιτέρως με την εξουσία. Η βάση όμως της ύπαρξης του Πλούτωνα εκφράζεται με σκληρό και αμείλικτο τρόπο προκειμένου να διαμορφώσει τις αλλαγές και να δώσει νέο σχήμα και μορφή στις καταστάσεις, συνθήκη που μεταφράζεται στην δική μας πραγματικότητα σαν το δίπολο ζωή και θάνατος ή κάθε τέλος μια νέα αρχή.\n07- Οκτωβρίου: Η Αφροδίτη εισέρχεται στο ζώδιο του Τοξότη ως τις 5.11.2021\nΗ Αφροδίτη θεωρείται ο πλανήτης της ομορφιάς, του έρωτα και της αγάπης, της ευχαρίστησης, της τέχνης, του γάμου, των συνεργασιών και της κοινωνικής αλληλεπίδρασης. Μέσα στο ζώδιο του Τοξότη βρίσκεται σε ένα περιβάλλον φιλικό για να εκφραστεί αισιόδοξα, πιο ελεύθερα για να εκφραστεί με παιδικότητα που ακτινοβολεί γοητεία και φρεσκάδα. Με την Αφροδίτη στον Τοξότη η καρδιά μας λαχταρά περιπέτεια και ταξίδια. Τις επόμενες τέσσερις εβδομάδες που θα παραμείνει στο περιβάλλον του Τοξότη, η συμπεριφορά μας είναι πιο φιλική και εύκολα κάνουμε νέες γνωριμίες ή αποκτούμε ερωτικές εμπειρίες χωρίς ωστόσο να είμαστε έτοιμοι για μακροπρόθεσμες δεσμεύσεις. Αναζητούμε με ενθουσιασμό τη διασκέδαση και την περιπέτεια και επιδιώκουμε παρέες που θα μπορούμε να αισθανθούμε άνετα και ανεξάρτητα χωρίς καταπιεστικές συμπεριφορές.\n02.10: Αφροδίτη στο Σκορπιό εξάγωνο Πλούτωνας\n11.10: Αφροδίτη στον Τοξότη αντίθεση Βόρειος Δεσμός\n13.10: Αφροδίτη εξάγωνο Κρόνος\n16.10: Αφροδίτη τρίγωνο Χείρωνας και αντίθεση Λίλιθ.\n27.10: Αφροδίτη τετράγωνο Ποσειδώνας\n28.10: Αφροδίτη εξάγωνο Δίας.\n10- Οκτωβρίου: Ο Κρόνος σε ορθή πορεία στον Υδροχόο στην 06°♒52 Υδροχόου\nΜε τον Κρόνο σε ορθή κίνηση γίνεται αντιληπτό ότι επιβάλλεται να κάνουμε ένα βήμα μπροστά και να προχωρήσουμε πάλι προς τη σωστή κατεύθυνση. Ήρθε η ώρα να βρούμε τρόπους για την επίλυση των προβλημάτων και να κάνουμε πράξεις αυτά που την περίοδο της αναδρομής υπήρχαν σαν σκέψεις. Η ροή της καθημερινότητας μας και οι ελευθερίες μας συχνά πυκνά περιορίστηκαν για ένα κοινό σκοπό. Ωστόσο ο εγκλωβισμός, οι ευθύνες, οι υποχρεώσεις και οι δοκιμασίες, μας έδωσαν μαθήματα και εμπειρίες που μπορούν τώρα να οδηγήσουν σε μελετημένες και οργανωμένες προσπάθειες για την ολοκλήρωση σημαντικών στόχων. Η ανάγκη για επανάσταση και αντίδραση γίνεται αισθητή και επιβάλει την συλλογική συσπείρωση για να διεκδικήσουμε τα ανθρώπινα δικαιώματα και τις ελευθερίες που καταπατούνται. Ο Κρόνος και ο χρόνος που αντιπροσωπεύει, τώρα αρχίζει να προχωρά και να ανταμείβει τις συγκροτημένες προσπάθειες από τη μια αλλά και να κλονίζει οτιδήποτε δεν στηρίζεται σε γερές βάσεις και δεν επιδιορθώθηκε το διάστημα της αναδρομής του. Το επόμενο διάστημα ωστόσο, θα δούμε σημαντικές ανακαλύψεις στον τομέα της επιστήμης και της τεχνολογίας και επιτυχή ολοκλήρωση σε ιδεολογικά οράματα και έρευνες.\n17- Οκτωβρίου: Ο Δίας σε ορθή πορεία στην 22°♒19 του Υδροχόου.\nΗ τύχη και η θετική επιρροή επιστρέφουν και είναι η κατάλληλη στιγμή για αποφασιστικές ενέργειες, για ανάπτυξη και πρόοδο. Οι ευκαιρίες που ψάχνουμε θα αρχίσουν να εμφανίζονται μέσα από σημαντικές επαφές και θα μπορέσουμε να βρούμε το θάρρος και την αντικειμενική κρίση για να πάρουμε σημαντικές αποφάσεις που θα βοηθήσουν για προσωπική, υλική ή πνευματική και κοινωνική ανάπτυξη. Επιπλέον ισχυρότερη επιρροή δέχεται από το τρίγωνο που θα σχηματίσει με τον Άρη, δείκτης που φουντώνει την επιθυμία να επιδιώξουμε με θάρρος τους στόχους μας και να τους επιτύχουμε.\n19- Οκτωβρίου: Ο Ερμής σε ορθή πορεία στον Ζυγό 10 °♎ 07 ′\nΗ επιρροή του Ερμή στην αναδρομή του σχετίζεται με προβλήματα που προέκυψαν και συνδέονται με την επικοινωνία, τις καθυστερήσεις στα ταξίδια, τα μπλοκαρίσματα σε είδη τεχνολογίας, και το νευρικό άγχος που προκαλούν αυτές οι συνθήκες. Ζητήματα που προέκυψαν αρχές Σεπτεμβρίου επανέρχονται τώρα για να ολοκληρωθούν οι εκκρεμότητες τους και σιγά σιγά μέχρι να βγει από τη σκιά του, οι ισορροπίες αποκαθίστανται. Έχοντας συναντήσει την Αφροδίτη με ένα θετικό εξάγωνο μπορεί να δώσει θετικό χρώμα στις σκέψεις μας και αρμονία στις επαφές και τις σχέσεις.\n01.10: Ερμής (ανάδρομος) στο Ζυγό τετράγωνο Πλούτωνας\n04.10: Ερμής τρίγωνο Δίας\n09.10: Ερμής σύνοδος Άρης\n17.10: Ερμής εξάγωνο Αφροδίτη\n23-Οκτωβρίου: Ο Ήλιος εισέρχεται στον Σκορπιό και θα παραμείνει μέχρι την 22.11.21.\nΓια τις επόμενες εβδομάδες, το γενικό κλίμα που δημιουργείται με το πέρασμα του Ηλίου στο Σκορπιό, διαφέρει σημαντικά από την κοινωνική και εξισορροπητική συμπεριφορά του προηγούμενου μήνα στο Ζυγό. Η διέλευση του Ηλίου από το Σκορπιό σε συνάρτηση με τις όψεις που σχηματίζει, καθορίζει τη ενέργεια μας και το ενδιαφέρον μας και αποτελεί ένα απαιτητικό διάστημα. Στο προσκήνιο έρχονται θέματα τα οποία συνήθως αποτελούν συνθήκη του Σκορπιού. Η διαισθητικότητα μας είναι πιο έντονη αλλά και η καχυποψία επίσης. Οι επιθυμίες γίνονται ισχυρές και αναζητούμε με κάθε τρόπο την υλοποίηση τους. Η συμπεριφορά μας γίνεται πιο αινιγματική και μυστηριώδης στην καθημερινότητα μας . Παράλληλα ερχόμαστε συχνά αντιμέτωποι με εσωτερικού μας φόβους και εξωτερικές προκλήσεις που τους κινητοποιούν. Μέσα από βαθιά ενδοσκόπηση μπορούμε να ανακαλύψουμε και νέους τρόπους εκτόνωσης σε καταστάσεις που μας στρεσάρουν. Είναι μια καλή περίοδος για εσωτερική αναδιοργάνωση και το κλείσιμο σαθρών καταστάσεων του παρελθόντος. Αναζητούμε εξωτερικές οικονομικές πηγές και επενδυτικά προγράμματα για να ανακάμψουμε οικονομικά.\n03.10: Ήλιος στο Ζυγό αντίθεση Χείρωνας\n08.10: Ήλιος σύνοδος Άρης\n09.10: Ήλιος σύνοδος Ερμής(ανάδρομος)\n15.10: Ήλιος τρίγωνο Δίας\n17.10: Ήλιος τετράγωνο Πλούτωνας\n30.10: Ήλιος στο Σκορπιό τετράγωνο Κρόνος.\n30 Οκτωβρίου: Ο Άρης εισέρχεται στο ζώδιο του Σκορπιού\nΟ Άρης είναι ο πλανήτης που σηματοδοτεί την κινητήρια δύναμη της δράσης και της προσωπικής θέλησης, προκαλώντας μας να πάρουμε πρωτοβουλίες. Σε δυνατή θέση στο ζώδιο του Σκορπιού είναι μυστικοπαθής και λειτουργεί πονηρά και ύπουλα, προκειμένου να εκτελέσει την αποστολή του. Οι κινήσεις και τα κίνητρα θέλουν προσοχή από αυτή τη θέση γιατί μπορεί να πυροδοτήσουν καταστάσεις επικίνδυνες. Από την άλλη αυτό το διάστημα προσπαθούμε να διεκδικήσουμε τις βαθύτερες επιθυμίες μας και να ανανεώσουμε τη ζωή μας.\n01.10: Άρης στο Ζυγό αντίθεση Χείρωνας\n19.10: Άρης τρίγωνο Δίας\n22.10: Άρης τετράγωνο Πλούτωνας.\nΟ Δίας θα κινηθεί σε φαινομενικά ανάδρομη πορεία από την 22° 46 και σε ορθή πορεία έως 22 °38' Υδροχόου.\nΟ Κρόνος θα κινηθεί σε φαινομενικά ανάδρομη πορεία από την 06° 57 και σε ορθή πορεία έως 07 °14' Υδροχόου.\nΟ Ουρανός θα κινηθεί σε φαινομενικά ανάδρομη πορεία από την 14° 04 έως 12 °57 ' του Ταύρου.\nΟ Ποσειδώνας θα κινηθεί σε φαινομενικά ανάδρομη πορεία από την 21° 18 έως 20 °39' Ιχθύων.\nΟ Πλούτωνας θα κινηθεί σε φαινομενικά ανάδρομη πορεία από την 24° 19 και σε ορθή πορεία έως 24 °28' Αιγόκερω.\nΦεγγάρια Οκτωβρίου 2021\nΝέα Σελήνη: 06 Οκτωβρίου 2021, 02:05 μ.μ ώρα Ελλάδος, στην 13 °♎ 24 ′ Ζυγού\nΗ Νέα Σελήνη ξεκινά την αρχή ενός νέου κύκλου συμπεριφοράς και γεγονότων και μας τονίζει την ανάγκη να βρούμε νέους τρόπους ισορροπίας και πρωτοβουλίας. Οι συνθήκες που διαμορφώνονται γύρω από τη νέα φάση του Φεγγαριού είναι ιδιαίτερα επικίνδυνες. Το Νέο Φεγγάρι βρίσκεται σε απόλυτη σύνοδος με τον Άρη σε ζώδιο της αδυναμίας του και σε δύσκολή όψη με το Ουρανό. Όλο αυτό δημιουργεί μια συνθήκη που σχετίζεται με την πρωτοβουλία ή την έλλειψη πρωτοβουλίας το θυμό και τη βία. Ο Άρης πλανήτης της δράσης προκαλεί για νέα ξεκινήματα και η δύσκολη όψη με τον Ουρανό φέρνει ανυπομονησία και ανάγκη για εξέγερση και αλλαγή. Απροσδόκητες εξελίξεις μπορεί να μας αναγκάσουν να δούμε με ένα διαφορετικό τρόπο τα γεγονότα. Ο αυτοέλεγχος είναι απαραίτητος και θα πρέπει να επιστρατεύσουμε όλη μας τη διπλωματική ενέργεια και γοητεία για να καταφέρουμε να ισορροπήσουμε και να επαναπροσδιορίσουμε τις σχέσεις και τις συνεργασίες μας. Η ταυτόχρονη ανάδρομη πορεία του Ερμή πιθανόν να οδηγήσει σε επανασυνδέσεις και μια προσπάθεια επιδιόρθωσης σχέσεων είχαν διακοπεί.\nΤο Ζητούμενο: Να κάνω ειρήνη πρώτα με τον εαυτό μου για να ισορροπήσω στο περιβάλλον μου.\nΤι προσέχω: Η δυναμική του Νέου φεγγαριού θα πρέπει να χρησιμοποιηθεί με προσοχή προκειμένου να λειτουργήσει εποικοδομητικά διαφορετικά, -αν χαθεί η ψυχραιμία- η ανεξέλεγκτη εκτόνωση αυτής της δυναμικής, μπορεί να οδηγήσει σε επιζήμιες συνέπειες , από ένα εκνευρισμό ή ξεσπάσματα θυμού και επιθετικότητας μέχρι ατυχήματα και συμπεριφορές βίας.\n*Επηρεάζονται κυρίως τα ζώδια του Παρορμητικού σταυρού, Κριοί, Ζυγοί, Καρκίνοι και Αιγόκεροι, που έχουν γεννηθεί στο 2ο δεκαήμερο\nΠανσέληνος: 20 Οκτωβρίου 2021, 05:58 μ.μ ώρα Ελλάδος, στην 27° ♈ 26' Κριού\nΗ δύναμη και η έντονη ενεργητικότητά χαρακτηρίζει την Πανσέληνο που πραγματοποιείται στο τολμηρό και δυναμικό ζώδιο του Κριού. Τα γεγονότα της Νέας Σελήνης κορυφώνονται τώρα και είναι μια ιδιαίτερα δύσκολη κορύφωση με την συμμετοχή του Άρη και του Πλούτωνα να ωθεί σε σφοδρές συγκρούσεις προκειμένου να μεταμορφώσει τα πάντα. Η Πανσέληνος αυτή έχει διαφωνίες, αντιπαλότητες, ακόμα και εκρήξεις βίας και είναι εύκολο τα πάντα να ξεφύγουν από τον έλεγχο μας. Το ζώδιο του Κριού ενθαρρύνει να είμαστε τολμηροί και επιθετικοί κατά τη διάρκεια συγκρούσεων και ο Πλούτωνας ενισχύει τη δύναμη και το πάθος για εκδίκηση σε ότι σταθεί εμπόδιο στο δρόμο μας. Έκρυθμες καταστάσεις μπορεί να δημιουργήσουν ένα αίσθημα αβεβαιότητας αν ξεφύγουν τον έλεγχο. Όμως σε κάθε περίπτωση, το ζητούμενο είναι να χρησιμοποιήσουμε τη δύναμη που μας δίνει ο Πλούτωνας χωρίς βιασύνη και να οδηγήσουμε εμείς τις εξελίξεις.\nΚαλούμαστε να βάλουμε στο μικροσκόπιο τις κινήσεις μας και να αναγνωρίσουμε με ποιο τρόπο λειτουργούμε, που σπαταλάμε την ενέργεια μας και ποιες κινήσεις μας δημιουργούν δράση και αντίδραση. Πού δείχνουμε δύναμη και πού παθητικότητα, πού η ανάγκη μας αναζητά διέξοδο για να εκφραστεί και πόσο συνειδητά ή κυριευμένοι από τα πρωτόγονα ένστικτα λειτουργούμε στις κρίσεις και τις δοκιμασίες. Να αντιληφθούμε πως μέσα από την προσωπική μας δύναμη και τη δράση της θέλησης, μπορούμε να φέρουμε τις καταστάσεις εκεί που επιθυμούμε. Το θάρρος και η μαχητικότητά μας, μπορούν να μας οδηγήσουν σε μια εντελώς νέα ζωή αν προχωρήσουμε με σοφία και ωριμότητα χωρίς περιττή παρόρμηση.\nΤροφή για σκέψη: Τις περισσότερες φορές βιαστικά κι άλλες ορμώμενοι από δικές σου συμπεριφορές κι αντιδράσεις μπορεί να δημιουργηθούν σφοδρές συγκρούσεις με ανθρώπους που σε περιβάλλουν.. Οι άλλοι είναι ο καθρέφτης του εαυτού σου!\nΣε κοιτώ και βλέπω τον απόλυτο εγωισμό...άραγε κι εγώ έτσι σε πληγώνω κάθε φορά;\n*Επηρεάζονται κυρίως τα ζώδια του Παρορμητικού σταυρού, Κριοί, Ζυγοί, Καρκίνοι και Αιγόκεροι, που έχουν γεννηθεί στο 3ο δεκαήμερο\n1-Οκτωβρίου : Ερμής (ανάδρομος) 24° 19' Ζυγού τετράγωνο με Πλούτωνα 24° 19' Αιγόκερω. Η σκέψη και η επικοινωνία γίνεται πιο περίπλοκη και μπορεί να δημιουργηθούμε σε άσχημες καταστάσεις με αρνητικά σενάρια, καχυποψία, συκοφαντίες και εκδικητικές συμπεριφορές ή λεκτικές επιθέσεις. Πιθανόν οι άλλοι να αμφισβητούν τις απόψεις μας και τις ιδέες μας και όλο αυτό να οδηγήσει σε ακραίες καταστάσεις και συγκρούσεις που θα μας στρεσάρουν. Είναι σημαντικό να έχουμε το μυαλό μας ανοικτό χωρίς να προσπαθούμε να επιβάλλουμε τη δική μας άποψη αλλά να εκμεταλλευτούμε αυτή την ενέργεια σωστά με το να εμβαθύνουμε και να ερευνούμε περισσότερο στο κάθε θέμα.\n2-Οκτωβρίου: Αφροδίτη 24° 16' Σκορπιού εξάγωνο με Πλούτωνα 24° 16' Αιγόκερω. Η πλανητική αυτή συνάντηση ενθαρρύνει έρωτες και πάθη. Η αγάπη και οτιδήποτε περιστρέφεται γύρω από την αγάπη και το συναίσθημα επηρεάζεται βαθιά. Η κτητικότητα και η ζήλεια γίνονται έντονα. Ταυτόχρονα μπορεί να είναι μια καλή στιγμή για να εφαρμόσουμε μια εύστοχη στρατηγική για να πετύχουμε αυτό που επιθυμεί η καρδιά μας, αλλά και για να επουλώσουμε συναισθηματικά τραύματα.\n3- Οκτωβρίου: Ερμής(ανάδρομος) 22° 40' Ζυγού τρίγωνο με Δία 22° 40' Υδροχόου\nΟ Δίας ενισχύει τη σκέψη και τις δεξιότητες επικοινωνίας, και μας υπενθυμίζει να έχουμε ανοιχτό μυαλό καθώς υπάρχουν ευκαιρίες να διευρύνουμε τους ορίζοντές μας. Ευχάριστες ειδήσεις από φίλους ή συναντήσεις με ευχάριστους ανθρώπους που είχαμε να δούμε καιρό. Θετική εξέλιξη και καλύτερη ανταπόκριση για γραφειοκρατικά θέματα που βρισκόταν σε εκκρεμότητα.\n8- Οκτωβρίου: Σύνοδος Ήλιου - Άρη στις 15° 06' Ζυγού\nΗ δημιουργική φωτιά του Ήλιου σε συνδυασμό με τη δυναμική ταχύτητα του Άρη μας κάνει προκλητικούς και δίνει υπερβολική σιγουριά για να πετύχουμε αυτά που διεκδικούμε.\nΑντιδρούμε εγωιστικά και ανταγωνιστικά καθώς η όψη αυτή διογκώνει το Εγώ και η αυθόρμητη αντίδραση μπορεί να εκφραστεί σαν επιθετική συμπεριφορά ή σαν βίαιο ξέσπασμα. Αναζητούμε τη δικαιοσύνη και την ειρήνη αλλά θα πρέπει να συντονίσουμε την ισορροπία στις πράξεις μας για να επιτύχουμε την αρμονία.\n*Επηρεάζει κυρίως τα ζώδια του παρορμητικού σταυρού και όσους έχουν Ωροσκόπο ή Προσωπικούς Πλανήτες (Σελήνη- Ερμή- Αφροδίτη - Άρη) στο 2ο δεκαήμερο.\n9- Οκτωβρίου: Σύνοδος Ήλιου με Ερμή (ανάδρομο) 16° 36' Ζυγού\nΗ διέλευση του Ερμή με τον Ήλιο δίνει έμφαση στη σκέψη και τις επικοινωνίες , αρκετές συζητήσεις και αυξημένες μετακινήσεις ή ταξίδια μικρών αποστάσεων. Πολυάσχολη περίοδος με πολλές επαφές, κοινωνική δραστηριότητα και ιδέες που γεννιούνται αυτόματα με γρήγορη σκέψη. Είναι καλή στιγμή να επεξεργαστούμε τα σχέδια μας πριν πάρουμε τελικές αποφάσεις και να μοιραστούμε ιδέες και προσωπικά σχέδια με κοντινούς μας ανθρώπους.\n-Σύνοδος Ερμή (ανάδρομος) με Άρη 16° 16' Ζυγού\nΟ τρόπος έκφρασης και επικοινωνίας γίνεται πιο άμεσος και δυναμικός. Πολλές συζητήσεις που μπορεί να οδηγήσουν σε διαφωνίες και εχθρότητα αν δεν επιστρατεύσουμε τις διπλωματικές μας ιδιότητες. Το κλειδί για την διαχείριση αυτής της όψης είναι η ειλικρινής συμπεριφορά και ο έλεγχος της αυθόρμητης και επιθετικής φύσης του Άρη. Μια καλή τεχνική είναι για να τεθεί σε έλεγχος αυτή η παρόρμηση είναι «σταματώ να μιλώ και πάω ένα περίπατο να πάρω αέρα.»\nΕπηρεάζει κυρίως τα ζώδια του παρορμητικού σταυρού και όσους έχουν Ωροσκόπο ή Προσωπικούς Πλανήτες (Σελήνη- Ερμή- Αφροδίτη - Άρη) στο 2ο δεκαήμερο.\n13-Οκτωβρίου: Αφροδίτη 06° 53' Τοξότη εξάγωνο με Κρόνο 06° 53' Υδροχόου\nΑνάγκη για σταθερότητα και συντροφικότητα στις σχέσεις μας. Θέλουμε να αισθανθούμε την υποστήριξη και την εκτίμηση από τους ανθρώπους που σχετιζόμαστε. Βοηθητική όψη για την επίλυση τυχόν δυσκολιών και υποστήριξη από άτομα με εξουσία ή μεγαλύτερης ηλικίας. Είναι μια καλή στιγμή για τη λήψη αποφάσεων και για να ξεκινήσουμε ένα πρόγραμμα οικονομικής οργάνωσης και σταθεροποίησης.\n*Επηρεάζει κυρίως τα ζώδια του Μεταβλητού και Σταθερού σταυρού και όσους έχουν Ωροσκόπο ή Προσωπικούς Πλανήτες (Σελήνη- Ερμή- Αφροδίτη - Άρη) στο 1ο δεκαήμερο.\n15-Οκτωβρίου: Ήλιος 22° 20' Ζυγού τρίγωνο με Δία 22° 20' Υδροχόου\nΕυκαιρία για να απολαύσουμε φιλικές και κοινωνικές επαφές και να δημιουργήσουμε νέες σχέσεις που θα μας ευχαριστήσουν. Τύχη, κέρδη και βοήθεια μπορεί να δεχτούμε από ισχυρούς. Άνοιγμα σε νέες προοπτικές που υπόσχονται ανάπτυξη για το μέλλον. Χαρούμενη ατμόσφαιρα και ικανοποίηση σε προσωπικό επίπεδο ενώ και πιθανά οικονομικά κέρδη θα ενισχύσουν την ικανοποίηση μας. Ευκαιρία για ταξίδια που διευρύνουν την οπτική μας για τη ζωή.\n*Επηρεάζει κυρίως τα ζώδια του Παρορμητικού και Σταθερού σταυρού και όσους έχουν Ωροσκόπο ή Προσωπικούς Πλανήτες (Σελήνη- Ερμή- Αφροδίτη - Άρη) στο 3ο δεκαήμερο.\n16-Οκτωβρίου: Ερμής (ανάδρομος) 10° 22' Ζυγού εξάγωνο με Αφροδίτη 10° 22' Τοξότη\nΜια ιδανική ευκαιρία για δικτύωση και δημιουργία διασυνδέσεων που θα μπορούσαν να βοηθήσουν σε πολλούς τομείς της ζωής. Ενθαρρύνονται διπλωματικές συμπεριφορές που διευκολύνουν συνεργασίες, εμπόριο και επιχειρήσεις , είτε σε καριέρα που έχει ένα καλλιτεχνικό ενδιαφέρον ή ένα δημιουργικό πεδίο. Επιπλέον η έκφραση των συναισθημάτων είναι πιο αρμονική με ανταλλαγή τρυφερών μηνυμάτων. Διασκέδαση και χαλάρωση με λιγότερο άγχος και περισσότερη αρμονία στις σχέσεις.\n*Επηρεάζει κυρίως τα ζώδια του Παρορμητικού και Μεταβλητού σταυρού και όσους έχουν Ωροσκόπο ή Προσωπικούς Πλανήτες (Σελήνη- Ερμή- Αφροδίτη - Άρη) στο τέλος 1ου αρχές 2ου δεκαήμερου.\n17-Οκτωβρίου: Ήλιος 24° 20' Ζυγού τετράγωνο με Πλούτωνα 24° 20' Αιγόκερω\nΕίναι μια αρνητική επιρροή με επίδραση στις προσωπικές σχέσεις με συγκρούσεις και υπόγειους εγωισμούς στις σχέσεις μας. Αυξάνεται η ανάγκη για έλεγχο και θα μπορούσε να οδηγήσει σε συγκρούσεις με πρόσωπα της εξουσίας. Οι έντονες προκλήσεις μπορούν να κινητοποιήσουν βαθιά θαμμένα ψυχολογικά θέματα, βαθιά ριζωμένους φόβους , θαμμένους εγωισμούς και κρίσεις. Μένουμε ψύχραιμοι, χωρίς να λειτουργούμε με καταστροφικές τάσεις διοχετεύοντας την ένταση σε δουλειά και προσωπική αναγέννηση. Ξεκαθαρίσματα και οριστικές διαγραφές σε ότι δεν λειτουργεί καθαρά και σωστά.\n18-Οκτωβρίου: Άρης 22° 20' Ζυγού τρίγωνο με Δία 22° 20' Υδροχόου\nΕίναι ένας δείκτης επιτυχίας με ευκαιρία για επέκταση. Τόλμη και σιγουριά για να δοκιμάσουμε νέα πράγματα και να πάρουμε επιτυχημένα ρίσκα. Η αποφασιστική δράση είναι το δυνατό σημείο των ημερών και η συνεργασία για κοινούς στόχους μπορεί να αποδώσει και να προωθήσει σημαντικά σχέδια.\n22-Οκτωβρίου: Άρης 24° 22' Ζυγού τετράγωνο με Πλούτωνα 24° 22' Αιγόκερω\nΙσχυρή επιθυμία και αυξημένη φιλοδοξία οδηγεί τα κίνητρα μας. Ατελείωτα αποθέματα ενέργειας μας δίνουν τρομερή ώθηση για να διεκδικήσουμε τα επιχειρήματα μας και τους στόχους μας. Πιθανόν όμως τυχόν εμπόδια στο δρόμο μας να οδηγήσουν σε αντιπαραθέσεις και δυσάρεστα γεγονότα. Οι κρυφές δράσεις και οι εκδικητικές συμπεριφορές θα πρέπει να αποφεύγονται αλλά θα πρέπει να βρισκόμαστε και σε ετοιμότητα για πισώπλατες επιθέσεις ή «χτυπήματα κάτω από τη μέση».\n26-Οκτωβρίου: Αφροδίτη 20° 45' Τοξότη τετράγωνο Ποσειδώνα 20° 45' Ιχθύων\nΑισθήματα ανασφάλειας, θέματα εμπιστοσύνης και παραμορφωμένες εντυπώσεις δημιουργούνται που δεν έχουν ρεαλιστική βάση και στρεβλώνουν την εικόνα των καταστάσεων. Τάση για υπερβολική εξιδανίκευση σε αισθηματικές υποθέσεις καθώς δεν γίνονται ορατά τα ελαττώματα των άλλων. Πλατωνικοί έρωτες και ψευδαισθήσεις. Η αφέλεια σε αυτές τις καταστάσεις μπορεί να οδηγήσει σε απογοητεύσεις για αυτό μένουμε συνειδητοί και ας περιμένουμε να περάσει αυτή η διέλευση για να εμπιστευτούμε άτομα και καταστάσεις.\n*Επηρεάζει κυρίως τα ζώδια του Μεταβλητού σταυρού και όσους έχουν Ωροσκόπο ή Προσωπικούς Πλανήτες (Σελήνη- Ερμή- Αφροδίτη - Άρη) στο 3ο δεκαήμερο.\n28-Οκτωβρίου: Αφροδίτη 22° 31' Τοξότη εξάγωνο με Δία 22° 31' Υδροχόου\nΜια πολύ φιλική διέλευση δείκτης καλής τύχης που αυξάνει τη γοητεία και τις κοινωνικές μας δεξιότητες. Είναι μια εξαιρετική στιγμή για μεγάλα ταξίδια , καλές και τυχερές γνωριμίες ενώ ευνοούνται συναλλαγές για θέματα χρηματοοικονομικά και οικονομικές παροχές. Η καλή διάθεση και αισιοδοξία αυξάνουν την προσωπική γοητεία και ευνοούν ερωτικές απολαύσεις και διασκέδαση.\n30-Οκτωβρίου: Ήλιος 07° 11' Σκορπιό τετράγωνο με Κρόνο 07° 11' Υδροχόου\nΔυσκολίες και δοκιμασίες προκαλεί αυτός ο συνδυασμός και θα μπορούσε να φέρει απαισιοδοξία και αυξημένες ευθύνες που θα μας ταλαιπωρήσουν. Δεν αποκλείεται να δοκιμαστούμε με περιορισμούς και επιβολή κανόνων που θα μας στερήσουν απολαύσεις και θα προκαλέσουν δυσαρέσκεια και κακή διάθεση. Λανθασμένοι χειρισμοί μπορεί να έχουν επιπτώσεις σε θέματα που απαιτούν αυτοπειθαρχία και ευθύνη αν ξεπεράσουμε τα όρια. Με επιμονή και αποφασιστικότητα θα πρέπει να ξεπεράσουμε τυχόν αποτυχίες χωρίς να είμαστε αυστηροί με τον εαυτό μας και να χάνουμε την προσωπική μας αυτοεκτίμηση.


Δεύτερη ευκαιρία σε όσους έχουν «κρυφά» εισοδήματα! - Ειδήσεις, επικαιρότητα νέα από Θεσσαλονίκη - Έναντι News - Radio1d.gr\nΤο προσκλητήριο απευθύνονται και σε όσους έχουν αδήλωτα κεφάλαια που βρίσκονται στο εξωτερικό. Όσοι το πράξουν, θα πληρώσουν μόνο τον φόρο που αναλογεί και θα απαλλαγούν από πρόστιμα και προσαυξήσεις που θα επιβαρύνονταν σε περίπτωση ελέγχου από τις φορολογικές αρχές. Παράλληλα, ο υπουργός Οικονομικών για να αντιμετωπίσει τη φοροδιαφυγή μέσω της μη έκδοσης αποδείξεων σχεδιάζει να χορηγήσει επιπλέον κίνητρα, ώστε οι πολίτες να διεκδικούν τις αποδείξεις στις συναλλαγές τους. Με τη θέσπιση μιας αυτόματης διαδικασίας οι αποδείξεις λιανικής πώλησης θα μπαίνουν σε «λοταρία» και οι τυχεροί θα κερδίζουν μετρητά και δώρα.\nΠιο συγκεκριμένα, οι τρεις νέες μεταρρυθμίσεις που θα κατατεθούν στα τεχνικά κλιμάκια και δεν περιλαμβάνονται στην πρώτη λίστα αφορούν:\n1. Αδήλωτα εισοδήματα: Υποβολή δηλώσεων εισοδήματος παρελθόντων ετών χωρίς κανένα πρόστιμο μόνο με συμπληρωματική φορολογική δήλωση. Σύμφωνα, με κυβερνητικούς παράγοντες, πρόκειται για μια πρακτική που εφαρμόζεται σε όλη την Ευρώπη περίπου κάθε πέντε χρόνια. Με το μέτρο αυτό που προτείνει η Αθήνα, θα δοθεί μια δεύτερη ευκαιρία στους φορολογουμένους να υποβάλουν συμπληρωματικές δηλώσεις και να δηλώσουν εισοδήματα ή ακόμη και περιουσιακά στοιχεία (ακίνητα, αυτοκίνητα, σκάφη αναψυχής, πισίνες) που δεν είχαν δηλώσει την τελευταία πενταετία. Οι φορολογούμενοι αποκαλύπτοντας στην εφορία τα ξεχασμένα εισοδήματα θα πληρώσουν μόνο τον φόρο που αναλογεί για το έτος που δεν δηλώθηκαν και θα γλιτώσουν από τα πρόστιμα και τις προσαυξήσεις που θα τους επιβληθούν, σε περίπτωση που εντοπιστούν μετά από έλεγχο από τις φορολογικές αρχές.\n2. Τριγωνικές συναλλαγές: Κατάθεση τροπολογίας προκειμένου να ελεγχθούν οι «τριγωνικές συναλλαγές» που έχουν ως στόχο τη φοροαποφυγή. Η μεταρρύθμιση αυτή, θεωρείται απαραίτητη προκειμένου να αντιμετωπιστεί η διαφθορά και φοροαποφυγή.\n3. «Λοτταρία» αποδείξεων. Χορήγηση κινήτρων ώστε οι πολίτες να ζητούν αποδείξεις στις συναλλαγές τους με τη θέσπιση αυτόματης διαδικασίας ώστε οι αποδείξεις λιανικής πώλησης να μπαίνουν σε «λοταρία». Αυτή η πρακτική θα επιβραβεύει την καλή φορολογική συνείδηση. Σημειώνεται ότι το σχέδιο αυτό είχε ανακοινωθεί και από την προηγούμενη κυβέρνηση. Πρόκειται ουσιαστικά για ένα μοντέλο «λοταρίας» με στόχο τον περιορισμό της φοροδιαφυγής μέσω της μη έκδοσης αποδείξεων και την τόνωση των εσόδων περίπου κατά 500 εκατ. ευρώ.\nNext story Μάρδας: Σε λίγες ημέρες το νομοσχέδιο για τις 100 δόσεις\nPrevious story «Ζωντανεύοντας τα παραμύθια» στην παιδική βιβλιοθήκη Άνω Πόλης